Ljajić: Turska kompanija YGS tekstil do kraja godine počinje sa radom u Malom Zvorniku | TRT Bosanski\nLjajić: Turska kompa...\nLjajić: Turska kompanija YGS tekstil do kraja godine počinje sa radom u Malom Zvorniku\nNakon potpisivanja Memoranduma o saradnji između općine Mali Zvornik i ove turske kompanije, Ljajić je objasnio da je obaveza investitora da u prvoj godini poslovanja zaposli 300 radnika, a ostalih 200 do kraja 2020. godine\n05.05.2018 ~ 15.10.2020\nDo kraja godine bi u Malom Zvorniku trebalo da počne da radi turska kompanija "YGS tekstil", koja će u naredne tri godine zaposliti 500 radnika, izjavio je danas ministar trgovine, turizma i telekomunikacija Srbije Rasim Ljajić, javlja Anadolu agency (AA).\nNakon potpisivanja Memoranduma o saradnji između općine Mali Zvornik i ove turske kompanije, Ljajić je objasnio da je obaveza investitora da u prvoj godini poslovanja zaposli 300 radnika, a ostalih 200 do kraja 2020. godine.\nKako je dodao, fabrika će početi proizvodnju u pogonu nekadašnje fabrike "Gučevo", nakon rekonstrukcije tog objekta.\n"Općina je kupila fabriku drveta 'Gučevo' koju će po simboličnoj ceni izdati u zakup kompaniji YGS tekstil, a Vlada Srbije je iz budžetske rezerve izdvojila 75 miliona dinara koje je prosledila opštini Mali Zvornik za rekonstrukciju ove fabrike. Prema tome, kompanija ne dobija nikakve subvencije za ovu investiciju", objasnio je Ljajić.\nKompanija "YGS tekstil" je kćerka firme turske kompanije "Majdenim", a ministar je rekao da je reč o renomiranoj kompaniji, čiji je godišnji izvoz oko 70 miliona dolara i koja zapošljava više od 770 radnika.\nGovoreći o značaju ove investicije, Ljajić je istakao da je značaj ogroman za općinu Mali Zvornik, koja je jedna od 19 najnerazvijenijih općina u Srbiji sa skoro 2.000 nezaposlenih.\n"Ovo je jedan od primjera na koji način se valorizuje sva dobra saradnja koja postoji između Beograda i Ankare", dodao je.\nDirektor turske kompanije "Majdenim" Ozgur Džebelioglu naveo je da bi otvaranje ove fabrike trebalo da bude od koristi kako za samu kompaniju, tako i za lokalnu samoupravu, potvrdivši da će za tri godine u ovoj fabrici u Malom Zvorniku biti zaposleno 500 radnika.\nPredsjednik opštine Mali Zvornik Zoran Jevtić je izrazio nadu da će zahvaljujući ovoj i drugim investicijama Mali Zvornik uskoro izaći iz kruga najnerazvijenijih opština.\nTagovi: #Rasim Ljajić\nTurski uspijeh u zračnom prevozu se nastavio i u martu\nPrema podacima, aerodrom Istanbul je sa 190 letova dnevno bio prvi aerodrom na svijetu po broju letova\nNezaposleno 40 posto Palestinki\nCentar za statistiku, koji djeluje pri palestinskim vlastima, objavio je izvještaj povodom 8. marta, Međunarodnog dana žena.


SEEbiz.eu / Vučić: SNS bliža odluci o raspisivanju vanrednih izbora nego ranije\nAleksandar Vučić Srpska napredna stranka\nDatum objave: 25.03.2019. - 19:34:57\nBEOGRAD - Predsednik Srbije i lider Srpske napredne stranke izjavio je da Predsedništvo stranke na sednici nije donelo konačnu odluku o raspisivanju vanrednih parlamentarnih izbora, ali je i dodao da smo "bliže" toj odluci nego ranije.\nOn je posle sednice Predsedništva SNS u Beogradu rekao da su svi članovi Predsedništva stranke, osim njega, podržali raspisivanje vanrednih izbora.\n"Ja sam bio uzdržan i dogovorili smo se da u veoma kratkom roku kažem šta možemo da uradimo po pitanju našeg evropskog puta, Kosova i Metohije, velikih investicija. O tome smo upoznali i predsednicu Vlade Srbije Anu Brnabić koja je prisustvovala sednici", kazao je Vučić.\nOn je dodao da opozicija nasiljem ne može ništa da promeni već jedino izborima ali i ocenio da opozicija "dobro zna da nema podršku građana".\nVučić je rekao da od 1. septembra kreće proces stranačkih izbora u SNS-u, koji će, kako je najavio, trajati do kraja godine i održavanja redovne stranačke Skupštine.\nVučić je posle sednice Predsedništva SNS-a rekao da su unutarstranački izbori važni kako bi podršku dobili ljudi koji su "najbolje radili u interesu građana", ali i kako bi bili smenjeni oni funkcioneri naprednjaka koji "nisu pokazali dovoljno energije i marljivosti i čijim radom građani nisu zadovoljni".\n"Hoćemo značajne promene u našoj lokalnoj stranačkoj infrastrukturi kako bismo u svakom mestu od Preševa do Subotice sačuvali one koji su odlično radili", kazao je predsednik naprednjaka.\nVučić je dodao da je sa članovima Predsedništva SNS najviše razgovarao o Kosovu i Metohiji koje je za tu stranku, kako je rekao, jedno od najvažnijih pitanja.\n"Nas Kosovo i Metohija interesuju, time se bavimo i to je jedno od najvažnijih pitanja. Obavestio sam članove Predsedništva SNS o svemu što se dešava u razgovorima i nakon uvođenja taksi na uvoz naše robe. Za nas je od presudnog značaja da sačuvamo živote i bezbednost naših ljudi i uveren sam da ćemo u tom poslu imati podršku KFOR-a ali srpska država neće ostaviti svoj narod na cedilu", rekao je Vučić..\nPo njegovim rečima, prištinske takse na uvoz proizvoda iz centralne Srbije utiču i do 0,7 odsto na naš društveni proizvod što je kako je ocenio, "ogromna šteta za Srbiju i naše građane".\nOn je dodao da je sednici prisustvovala i premijerka Ana Brnabić iako nije član SNS, kako bi čula šta funkcioneri naprednjaka misle o radu državnih organa.


Sokolac od naredne godine u projektu "Spojimo djecu Kosmeta i Srpske"\n05/12/2019 | 16:15 ⇒ 16:16 | Izvor: SRNA\nOpština Sokolac planirala je da naredne godine prvi put prihvati i ugosti grupu djece sa Kosova i Metohije u okviru programa "Spojimo djecu Kosova i Metohije i Republike Srpske", rekao je danas načelnik ove opštine Milovan Bjelica.\nBjelica je novinarima nakon razgovora sa predsjednikom Odbora za pomoć Srbima Kosova i Metohije Miloradom Arlovim rekao da će djeca od 10 do 15 godina, boraviti sedam dana u porodicama u ovoj opštini.\nOn je istakao da je Sokolac, kao bratimljena opština sa srpskom opštinom Peć, pomagao u više navrata i da planira i dalje pomagati Srbe na Kosovu i Metohiji, u granicama svojih mogućnosti.\nBjelica je najavio da će opština Sokolac nakon Nove godine finansijski pomoći nastavak izgranje Centra za djecu sa posebnim potrebama u Kosovskoj Mitrovici.\nArlov je danas nakon razgovora sa Bjelicom posjetio učenike Osnovne škole "Sokolac" koji su u humanitarnoj akciji "Za dječiji osmijeh na Kosovu i Metohiji" prikupili 2.830 KM.\nOn je izrazio posebnu zahvalnost osnovcima sa Sokoca koji su u ovoj akciji prikupili najveći iznos sredstava od svih 25 osnovnih šokola u Srpskoj.\n- Zahvaljujem učenicima Osnovne škole, nastavnicima, rukovodstvu opštine, porodicama i svim građanima Sokoca što već nekoliko godina vrlo uspješno provode akciju u pomoći srpskoj djeci i našim projektima, a ove godine i u izgradnji Dnevnog centra "Podrži me - 9. januar" u Kosovskoj Mitrovici i akciju "Za dječiji osmijeh na Kosovu i Metohiji" - rekao je Arlov.\nOn je istakao da su učenici Osnovne škole sa Sokoca pokazali koliko se u njima razvija humanost od ranog doba života, što pokazuje da će sigurno biti dobri ljudi.\nArlov je i ovom prilikom zahvalio svim osnovnim školama i cijeloj Srpskoj na velikoj pomoći srpskom narodu na Kosovu i Metohiji, u ime srpske djece u ime porodica i u ime Kosova i Metohije.\nOn je naveo da je ove godine ključni projekt Odbora za pomoć Srbima Kosova i Metohije izgradnja Dnevnog centra "Podrži me - 9. januar" za 140 djece iz Udruženja roditelja "Podrži me" u Kosovskoj Mitrovici.\nArlov je najavio da će ovaj poklon Republike Srpske biti izgrađen, opremljen i otvoren 19. avgusta na praznik Preobraženje Gospodnje.\nDivna Јanković, bila je donedavno direktor Osnovne škole "Sokolac" u kojoj je vrlo uspješno sprovedeno niz humanirarnih akcija, od kojih joj posebno zadovoljstvo pričinjava "Za dječiji osmijeh na Kosovu i Metohiji", u kojoj su bili najuspješniji u Srpskoj.\nOna je podsjetila da je prva akcija počela prije tri godine pod nazivom "Јedno dijete - jedan slatkiš", te da je nakon toga prikupljeno najviše sredstava u tri slične akcije za djecu Kosova i Metohije.\nPredsjednik Savjeta učenika Osnovne škole "Sokolac" Sergej Beatović rekao je danas novinarima da je ponosan što su učenici ove škole prikupili najviše sredstava u Republici Srpskoj za njihove vršnjake na Kosovu i Metohiji i što su učestovala sva odjeljenja, u ovoj kao i u svim ostalim akacijama gdje su svaki put bili među najboljima u Srpskoj.


1881 - U atentatu u Petrogradu ubijen je ruski car Alksandar II. Atentat su izvršili članovi tajnog terorističkog udruženja "Narodna volja".\n1996 - U mestu Danblejn, oko 40 kilometara severno od Glazgova, naoružani čovek je u gimnastičkoj sali osnovne škole ubio 16 učenika prvog razreda, uzrasta između pet i šest godina i njihovu učiteljicu, ranio još 13 đaka i potom izvršio samoubistvo.\n2002 - Vlada Angole je proglasila jednostrano primirje u 27-godišnjem građanskom ratu sa pobunjenicima-pripadnicima Nacionalne Unije za nezavisnost Angole (UNITA).\n2012 - U saobraćajnoj nesreći u tunelu Sijera u Švajcarskoj poginulo je 28 osoba, uključujući 22 dece. U autobusu, koji je udario u betonski zid tunela, bilo je 52 dece iz Belgije, koja su se vraćala kući posle zimskog odmora.\n2016 - U eksploziji koju je, na autobuskoj stanici u glavnom gradu Turske Ankari, izazvao automobil bomba 37 ljudi je poginulo, a 125 povređeno.


Djelimično uspješan sportski vikend za sandžačke sportiste | SANA\nHome Vijesti Djelimično uspješan sportski vikend za sandžačke sportiste\nDjelimično uspješan sportski vikend za sandžačke sportiste\n26. 08. 2019. 22:17\nU sklopu drugog kola Srpske lige zapad fudbaleri Tutina gostovali su ekipi Sloge 33 sa Petrovca na Mlavi. Domaćin je slavio rezultatom 3:2, iako su se fudbaleri Tutina dva put vraćali u meč. Treba istaći i da su gosti na samom početku drugog poluvremena ostali bez ključnog igrača ekipe Amela Hota koji je u 47. minutu zaradio crveni karton. Iako ravnopravan rival, fudbaleri Tutina nisu mogli više od 3:2.\nAtletičar Novog Pazara Elzan Bibić osvojio je dve titule prvaka Srbije na dvodnevnom državnom šampionatu u Kruševcu.\nOn je prvog dana slavio na 1.500 metara sa tri minuta i 45,63 sekundi, a drugog je bio najbolji na 800 metara ličnim rekordom od minut i 50,80 sekundi.\nNovopazarka Teodora Simović postala je šampionka Srbije na 5.000 metara vremenom od 16 minuta i 32,82 sekunde, a prethodno je trijumfovala i na Rumskom polumaratonu, gde je stazu od 21,1 kilometara prešla za jedan čas i 17,41 minuta.\nSjeničanin u dresu Beogradskog atletskog kluba Asmir Kolašinac pobedio je u Kruševcu u bacanju kugle hicem od 19,80 metara, ispred drugoplasiranog Armina Sinančevića iz prijepoljskog Poleta sa 19,51.\nNIS otvorena škola tenisa za najmlađe pod sloganom “Budućnost na delu” održana je treći put u Novom Pazaru, a okupila je nekoliko desetina dečaka i devojčica.\nPromoter manifestacije bila je najbolja teniserka Srbije u uzrastu do 16 godina Fatma Idrizović iz Novog Pazara, a sa decom je radio i trener Dragan Ilić.\nŠkolu tenisa na Trgu Srđana Aleksića organizovali su Teniski savez Srbije i Kompanija NIS, u saradnji sa Centrom za decu i omladinu Duga i Sportskim savezom Novi Pazar.\nVijesti: Hamza Škrijelj, Miljan Minić\nPrevious articlePoplave na ulicama Novog Pazara i nakon večerašnje kiše\nNext articleEkskluzivno: Elzan Bibić pozvan da nastupa za atletsku reprezentaciju Evrope u dvomeču protiv Amerike


Drugi kontigent ruske vakcine u četvrtak u Crnoj Gori | MINA\nNaslovnica Crna Gora Drugi kontigent ruske vakcine u četvrtak u Crnoj Gori\nDrugi kontigent ruske vakcine u četvrtak u Crnoj Gori\nPodgorica, (MINA) – U Crnu Goru će u četvrtak stići pet hiljada doza ruske vakcine Sputnjik V, a 30 hiljada doza kineske krenuće iz Pekinga u subotu, saopštila je ministarka zdravlja Jelena Borovinić Bojović.\nOna je danas u Kliničkom centru Crne Gore primila vakcinu Sputnjik V.\n“Drugi kontigent ruske vakcine će stići u Crnu Goru u četvrtak u 14 sati i 30 minuta, pet hiljada doza. Donacija 30 hiljada doza kineske vakcine krenuće iz Pekinga za Crnu Goru 27. februara”, kazala je Borovinić Bojović novinarima nakon vakcinacije.\nOna je navela da je pet hiljada doza ruske vakcine, koja će u Crnu Goru stići u četvrtak, prva isporuka od 50 hiljada doza koja je predviđena za prvi kvartal.\nBorovinić Bojović je rekla da će druga isporuka vakcina iz Beograda stići na vrijeme kako bi sa tim dozama bila obavljena revakcinacija.\nOna je navela da ne može da precizira koliko je vakcina do sada potrošeno, jer je vakcinacija u toku.\n“Vakcinacija se odigrava po osmišljenom planu Nacionalne strategije za imunizaciju Instituta za javno zdravlje”, kazala je Borovinić Bojović.\nGovoreći o vakcinaciji najstarijih građana, ona je navela da postoje tri načina prijavljivanja.\n“Jedan je preko coronainfo veb sajta, drugi preko izabranih ljekara, koji će pozivati sve koji ne budu prijavljeni, a stariji su od 80 godina, i treći način je putem telefonske linije, koja će biti stalno otvorena i preko koje će građani moći sami da se prijave”, rekla je Borovinić Bojović.\nNa pitanje koliko vakcina će stići do kraja drugog kvartala, ona je odgovorila da je za drugi kvartal poručeno još 50 hiljada ruskih vakcina, da će stići 150 hiljada Fajzerovih i 84 hiljade AstraZeneka vakcina preko COVAX mehanizma, i da se dogovara finalni ugovor za 150 hiljada kineskih vakcina.\n“Nacionalnom strategijom za imunizaciju predviđeno je da bi bilo optimalno da se u Crnoj Gori vakciniše oko 330 hiljada stanovnika, što bi govorilo u prilog kolektivnog imuniteta”, rekla je Borovinić Bojović.\nUpitana kada će početi vakcinacija opšte populacije, ona je navela da će početi odmah nakon što se završi vakcinacija prioritetnih grupa.\nNa pitanje da li je bilo slučajeva da su zdravstveni radnici u Crnoj Gori odbili da se vakcinišu, Borovinić Bojović je odgovorila da se do sada to nije dešavalo.\nOna je apelovala na građane da poštuju sve mjere za suzbijanje epidemije, navodeći da je za razvijanje imuniteta nakon druge doze vakcine potrebno određeno vrijeme.\nBorovinić Bojović je kazala da je cilj Ministarstva masovna vakcinacija i preporučila svima da se vakcinišu.\nDirektorica Infektivne klinike Kliničkog centra (KCCG) Dobrila Nikčević rekla je da će i pored vakcine, koja će pomoći, ovo stanje potrajati.\n“I dalje se moramo pridržavati svih mjera kojih smo se do sada pridržavali, dok skroz ne budemo sigurni da možemo bez toga”, navela je Nikčević.\nVakcinacija zaposlenih KCCG, koji rade sa pacijentima koji su oboljeli od COVID-a 19, počela je danas u podne, a prvu od 150 vakcina primila je Borovinić Bojović.\nCrna Gora MINA-CG - 26/02/2021\nPodgorica, (MINA) - Socijaldemokratska partija (SDP) podržaće u Skupštini izbor Zorana Brđanina za direktora...\nPodgorica, (MINA) – Današnja situacija u Tuzima najbolji je dokaz kako se dijalogom rješavaju...\nNikšić, (MINA) – Nikšić je, uz Pljevlja, najugroženija životna sredina u Crnoj Gori, najviše...


February 2017 – BT Public News\nNemanja Simović, poverenik, Srpske napredne stranke, za Bačku Topolu, obišao je početak radova na obnovi, Sportsko rekreativnog centra „Venus“. Nakon obilaska , Simović, je izjavio, da je shodno planiranim aktivnostima, prvo pokrenuto rušenje starog objekta, te da je u pripremi Više…\nU BAČKOTOPOLSKOJ KASARNI, TEST ZA PRIJEM, PROFESIONALNIH VOJNIKA\nPublished on 17/02/2017 22/11/2018 by btpn\nTestiranje kandidata za nova radna mesta u Vojsci Srbije, održano je , ove nedelje, u 19 gradova u zemlji. Kada je reč o Vojvodini, osim u Novom Sadu, gde trenutno ima 14 slobodnih radnih mesta, za koje se prijavilo Više…\nPORODICA TRUŽINSKI OSVAJA ORGANSKU PROIZVODNJU, OD PODOLCA DO SPELTE\nU selu Njegoševo, tačnije salašu, na Bečejskom putu, kod Bačke Topole, nalazi se farma porodice Tružinski. Na tradicionalan način uzgajaju stado Podolskih goveda , specifičnog mesa, koje je u svetu poznato, po tome, što spada u red onih koji imaju Više…\nNESTALU, ANDJELKU VARGA, IZ PAČIRA, PO OPISU PREPOZNAO VOZAČ AUTOBUSA\nAnđelka Varga (15),iz Pačira, nedaleko od Bačke Topole, o čijem nestanku su ovih dana, brujale društvene mreže, pronadjena je na administrativnoj granici sa Kosovom – Vozač autobusa prepoznao ju je na osnovu fotografije objavljene na društvenim mrežama. Zahvaljujemo se Više…\nSrpska pravoslavna crkva proslavlja danas praznik svetog Trifuna, koji se u narodu slavi kao zaštitnik mnogih zanata, pre svega vinogradarskog, ali i bračne ljubavi i vernosti.Tako je bilo i u vinogradima Bajše ,gde je sveštenik SPC, Darko Jelić , osveštao Više…\nPorodica Kovač, iz sela Gunaroš, nedaleko od Bačke Topole, pre dve ipo decenije, napustila je salaš broj sedam i obrela se u Mohaču, u Madjarskoj. Ostavili su uzorno imanje u Srbiji, na kome su se bavili proizvodnjom ruža, semena cveća Više…\nFiskalna gimnastika, učinila je da ponovo „cveta“ trgovina, medju stanovništvom južne Madjarske , (Segedina, Kiškunhalaša, Baje…)i severne Srbije – (Subotice, Bačke Topole, Kanjiže, Sente…) Madjari su, naročito vikendom, masovni posetioci buvljaka u pograničnoj zoni naše zemlje, pre svega pazare, Više…\nNAVALA, U BAČKOJ TOPOLI, ZA NAGRADNU IGRU – “UZMI RAČUN I POBEDI”\nPublished on 12/02/2017 by btpn\nGrađani su od kad je počela nagradna igra „Uzmi račun i pobedi”, do danas na šalterima pošta BAČKE TOPOLE, preuzeli su oko 20.000 namenskih koverata, a poslali svega nekoliko stotina , obaveštava naš naš izvor iz preduzeća, Pošta Srbije, uz Više…\nDAN DRŽAVNOSTI SRBIJE – NERADNO 15, 16. FEBRUAR\nNeradni dani za Dan državnosti Srbije – Sretenje biće 15. i 16. februar, saopštilo je nadležno ministarstvo. Prema Zakonu o državnim i drugim praznicima u Republici Srbiji, Sretenje – Dan državnosti Srbije, je državni praznik i praznuje se 15. Više…\nMIMOZE IZ HERCEG NOVOG U BAČKOJ TOPOLI\nVašar robe, moguće i nemoguće, u Bačku Topolu, ove nedelje doneo je mimoze iz Herceg Novog. Niska temperatura, od oko 3 stepena u plusu, učinila je da poseta bude neuobičajeno mala za , svaku drugu nedelju , kada se tradicionalno Više…


On je dodao da vraćanje starih naziva pojedinim brigadama je dobra stvar, međutim, jedinice, njihovi nazivi, ljudstvo i tehnika, odnosno kako će jedinice biti organizovane i opremljene, uređuje se formacijom vojske, a ne zakonom, kako se sada najavljuje.\n„Ostaje nam da vidimo nacrt ovog zakona i da se o svemu povede javna rasprava, a nadamo se da do tad njegov predlagač više neće biti ministar i neće biti u situaciji da završi uništavanje vojske koje je započeo i danas tako uspešno sporovodi, poput slona u staklarskoj radnji“, naveo je Antić.\nPrema njegovoj oceni, ministar odbrane Aleksandar Vulin svakodnevno pokazuje i dokazuje da nije dostojan, stručan ni sposoban da obavlja funkciju ministra odbrane i da je njegovim imenovanjem na tu funkciju ova vlada dobila veoma negativnu ocenu u javnosti i samih pripadnika vojske kojih je oko 5000 napustilo vojsku baš u njegovom mandatu.\n„Bez obzira na činjenično stanje, Vulin veruje u dalju saradnju sa Vučićem, a nama ostaje da verujemo i nadamo se da je baš taj Vučić shvatio koliko mu je štete nanelo diletantsko ponašanje pojedinaca koji bi pored beskičmenjačke podanosti i servilnosti trebali da pokažu bar malo znanja i stručnosti za odgovorne državne funkcije i poslove koji su im povereni“, zaključio je Antić.\nPrethodni tekstLINTA: Miraš priziva građanski rat\nSledeći tekstSTRAH OD GRAĐANSKOG RATA: Tuča sa policijom


Pronađene labaratorije marihuane u centru Inđije\nU centru Inđije u toku su pretresanja više lokacija na kojima su otkrivene laboratorije za uzgoj marihuane, saznaje “Blic”.\nU akciji koja se sprovodi po nalogu Tužilaštva za organizovani kriminal za sada su pronađeni zasadi sa par stotina biljaka.\nPripadnici Službe za borbu protiv organizovanog kriminala koji postupaju po nalogu tužilaštva pronašli su i veću količinu biljke koja se nalazila u fazi sušenja.\nDo sada je uhapšeno pet osoba, koje se terete da su pripadnici organizovane kriminalne grupe koja je proizvodila i distribuirala marihuanu.\nIstražitellji nastvaljaju istragu a očekuje se da će da će pretersi i hapšenja biti okončana večeras.\nUŽAS U INĐIJI Pretukao tinejdžerku, pa je više puta silovao!


Makedonska carina zaplenila tonu marihuane krijumčarene sa Kosova | Novine Toronto\nMakedonska carina zaplenila tonu marihuane krijumčarene sa Kosova\nMakedonski carinici su na graničnom prelazu Blace, sa Kosovom, zaplenili oko jednu tonu marihuane, saopštila je danas Carinska uprava Makedonije.\nTo je do sada najveća količina zaplenjene droge u Makedoniji, rečeno je na konferenciji za novinare na tom graničnom prelazu koju su održali direktor Carinske uprave Đoko Tanasoski i ministar unutrašnjih poslova Oliver Spasovski.\nTona marihuane, koja je u saradnji sa graničnom policijom zaplenjena juče, otkrivena je u teretnom vozilu na ulasku sa Kosova u Makedoniju.\nVozilom je upravljao tridesetsedmogodišnji Skopljanac koji je pobegao kada su vozilo carinici tokom špedicije izabrali za kompletan pregled.\nDirektor Carinske uprave Đoko Tanasoski je rekao da je pronađeno ukupno 839 pakovanja zamotanih u foliju i da je zaplenjena droga bila namenjena turskom tržištu, gde bi dostigla vrednost do četiri miliona evra.\nCarinska uprava je protiv vozača, koji je u bekstvu, podnela krivičnu prijavu, a ministar unutrašnjih poslova Oliver Spasovski je rekao da je predistražni postupak u toku i da se još pribavljaju tragovi i predmeti koji mogu da posluže kao dokaz u krivičnom postupku.


TotalCar.rs » Zbog pijanih vozača, 700 poginulih za 10 godina\nZbog pijanih vozača, 700 poginulih za 10 godina\nnovo, saobraćajne nesreće, Srbija, statistika\nIako skoro dve trećine ljudi smatra da ne bi trebalo da postoji tolerancija za vozače koji voze pod dejstvom alkohola, čak 68% vozača u svetu potvrdilo je da su vozili pod uticajem alkohola.\nRadionice za studente sprovode se u saradnji sa Komitetom za bezbednost saobraćaja u okviru globalne Heineken kampanje “When you drive, never drink”.\n“U Srbiji je u proteklih 10 godina u saobraćajnim nezgodama u kojima su učestvovali vozači pod dejstvom alkohola poginulo više od 700 ljudi, dok je oko 20.000 teže i lakše povređeno”, izjavio je Okanović.\n“Ulica nije trkačka staza, već mesto na kom smo odgovorni ne samo za svoj život, već i za živote drugih učesnika u saobraćaju”, poručio je Borković studentima.\nStudenti su u okviru radionice imali priliku i da probaju naočare koje simuliraju vid pod dejstvom alkohola, kao i da provere brzinu svojih refleksa onako kako to rade profesionalni vozači.\nEkspert za korporativne poslove u Heineken Srbija, Goran Stupar, najavio je da će ova kompanija nastaviti da promoviše odgovorno ponašanje u saobraćaju kao poželjan vid ponašanja.\n“Odgovorna konzumacija predstavlja veoma važan segment našeg poslovanja i trudimo se gde god možemo da ga jasno komuniciramo svojim potrošačima. Želja nam je da predstavimo i kontinuirano promovišemo ovaj vid odgovornosti kao društvenu normu ponašanja kada je vožnja u pitanju”, rekao je Stupar.\nHeineken Srbija i Komitet za bezbednost saobraćaja sprovešće slične edukativne radionice i na Saobraćajnom, Pravnom i Fakultetu organizacionih nauka.\nŠpijunske fotke: Unapređeni Jaguar XF


VIZIJA ZAVODA ZA BIOCIDE I MEDICINSKU EKOLOGIJU\nZavod za biocide i medicinsku ekologiju postaće elitna, referentna zdravstvena ustanova, koja pored dosadašnjih aktivnosti iz oblasti preventivne zdravstvene zaštite stanovništva od zaraznih bolesti, razvija i naučno-istraživački rad pokrivajući sve aktuelnije polje medicinske ekologije, poštuje principe, postavlja kriterijume i razvija doktrine.\nU svojoj bogatoj istoriji, Zavod za biocide i medicinsku ekologiju i njegovi pravni prethodnici, dali su doprinos u suzbijanju velikog broja epidemija, uključujući iepidemiju velikih boginja 1972. godine.\nU novije vreme, ekipe Zavoda bile su angažovane na intervencijama po epidemio-loškim indikacijama, na pojavu i prijavu oboljenja, ili postojanja sumnje na virusnu hemoragičnu groznicu, antraks, hepatitis A i dr.\nZavod je pokretač i tvorac programskih aktivnosti koje se odnose na kontrolu vektora – prenosioca zaraznih bolesti na teritoriji grada Beograda i Republike Srbije. Kroz planirane programe, kao što su monitoring staništa, brojnost migracije, zdravstveni status, evidencija zdravih i zaraženih staništa na godišnjem nivou, uz moguću analizu sa prethodnim periodima, projektujemo još veći doprinos polju medicinske ekologije.\nProgrami edukacije stanovništva po pitanju zdravlja ljudi i zdravlja životne sredine, međusobnih uticaja i zavisnosti, daju praktičniji i pozitivniji pristup svakom elementu sredine u kojoj živimo i podižu svest o tome da negativni uticaji čoveka, narušavaju međusobnu ravnotežu u okruženju kratkoročno – nanoseći veliku štetu vidljivu u vremenu i dugoročno – akumuliranjem uticaja na gensku strukturu.\nTradicija znači i odgovornost, a unapređivanje odgovornosti na polju preventivne zaštite stanovništva i razvijanje programa u oblasti medicinske ekologije su naša obaveza i temelj naše vizije.\nStalno unapređenje kvaliteta zahteva podjednako angažovanje svih interesnih grupa: korisnika usluga, Zavoda za biocide i medicinsku ekologiju kao davaoca usluga, finansijere i donosioce odluka na svim nivoima.\nStalno praćenje i uvođenje kulture kvaliteta vodi ka smanjivanju grešaka: iz neznanja, nedostatka veština, nemara, nedovoljne motivacije i nepažnje. Omogućava postizanje adekvatnog odgovora na zahteve i očekivanja korisnika: minimalan rizik po njegovo zdtavlje uz maksimalnu korist kao i dobijanje merljivih rezultata. Iz perspektive finansiranja zdravstvene zaštite a u okviru dela koji se odnosi na Zavod za biocide to je način za unapređenje efikasnosti sistema zdravstvene zaštie.\nPreventivnim uslugama koje pruža Zavod za biocide i medicinsku ekologiju pružaće kvalitet kao rezultat racionalhog korišćenja postojećih resursa i kvantitativnom obimu upošljavanja postojećih) . Kroz to bi se prepoznali i prevenirali neželjeni događaji koji su kumulativni rezultat brojih uzroka, a mogu biti posledice individualnih propusta.\nZavod za biocide i medicinsku ekologiju pruža usluge u skladu sa definicijom kvaliteta zdravstvene zaštite: „ kvalitetna zdr zaštita je ona koja omogućava organizaciju resursa kako bi se zadovoljile zdravstvene potrebe korisnika za prevencijom i lečenjem, na bezbedan način, bez nepotebnih gubitaka i na visokom nivou njihovih zahteva.“\nKvalitet „ je posao svih zaposlenih i deo je svakodnevnog pristupa pri pružanju zdr. usluga sa jasnim odgovornostima za sprovođenje i inicijativom za unapređenje kvaliteta i postizanja zadatih ciljeva.“


Dragan Mektić - Sputnjik Srbija\n23:04 13 Jun 2021\nVelika afera potresa Bosnu i Hercegovinu. Bivši ministar bezbednosti BiH Dragan Mektić prosuo je hemikalije u reku u kojoj žive zaštićene vrste, kako bi napravio „pena žurku“.\n„Idi leči se“: Mektićeve vulgarne poruke o Vučiću\nMinistar bezbednosti BiH u tehničkom mandatu Dragan Mektić objavio je na svom Tviter nalogu vulgarnu poruku o predsedniku Srbije Aleksandru Vučiću.\nPosle Crne Gore i Sarajevo sprema „crnu listu“ Srba kojima će biti zabranjen ulazak u Bosnu i Hercegovinu, a na njoj bi mogli da se nađu poslovni ljudi, istoričari, književnici, novinari, ali i političari.\nDa je sreće, prvi bi ministar bezbednosti Dragan Mektić reagovao i ne bi dozvolio da se sela, imanja, kuće koje su Srbi napustili, koriste za smeštaj migranata. Nažalost, tu nema nikakvog zajedničkog nacionalnog interesa, crvene linije koja ne bi smela da se pređe.\nMinistar bezbednosti Bosne i Hercegovine Dragan Mektić rekao je danas da je u BiH primetan povećan broj migranata iz Irana, te da BiH ima u tom smislu ozbiljan problem, jer je Srbija ukinula vize državljanima Irana.\nJirgen Štok, generalni sekretar Interpola, izjavio je u Sarajevu da se zbog povratka džihadista i njihovog poraza u Iraku i Siriji menja međunarodna i bezbednosna situacija, što zahteva od svih da bolje sarađuju i razmenjuju podatke.


- Javna rasprava o izradi Strategije lokalnog održivog razvoja (SLOR) grada Subotice za period od 2013. do 2022. godine počela je danas i trajaće do 17. decembra. U okviru javne rasprave planirana je i druga, završna Partnerska skupština koja će se u Velikoj većnici Gradske kuće održati u petak, 14. decembra 2012. godine, sa početkom u 11 časova, saopštio je, na pres-konferenciji u Medija-centru Gradske kuće, član Gradskog veća zadužen za investicije Dragi Vučković.\nStrategija lokalnog održivog razvoja započeta je u junu prošle godine, kada je doneta odluka da se Strategija izradi, a nakon toga stručne službe i radni timovi pristupili su izradi Strategije, rekao je Vučković.\n- Prva Partnerska skupština i rad po grupama odvijali su se u novembru i decembru prošle godine i ukupan rezultat tih dešavanja, razgovora i predloga je, zapravo, predlog Strategije koji će biti istaknut na uvid za javnu raspravu. Strategija nije ni savršena, ni konačna, ona je živ dokument. Cilj je da se i naši sugrađani uključe u izradu jednog planskog dokumenta koji nam je neophodan da prepoznamo sebe kroz taj dokument i da prepoznamo da li imamo dovoljno snage i kapaciteta da predvidimo kuda bi Subotica trebalo da ide, kazao je Dragi Vučković.\nZnačaj strateškog planiranja je prepoznat vekovima unazad i preuzeo ga je i javni sektor prvenstveno iz privatnog sektora, kazao je Zoran Krtinić, konsultant Stalne konferencije gradova i opšina (SKGO) koji je pomogao izradu SLOR grada Subotice. On je rekao da je u Srbiji proces strateškog planiranja prva počela da implementira u javnom sektoru, dakle u lokalnim samoupravama, upravo SKGO.\n- Svaka strategija, kako se i radilo u tih devet radnih grupa koje su intenzivno radile uz podršku tima za pripremu na operativnom nivou u gradu, počinje tako da se prvo dođe do zajedničke vizije - gde hoćemo da idemo i kako vidimo Suboticu za 10 godina, a onda je trebalo videti gde smo sad. Dakle, napraviti jednu swot analizu - u čemu je Subotica jaka, koje su slabosti, koje su mogućnosti i pretnje i onda da se vidi kako da se stigne do te željene situacije, do vizije. To i jeste strategija, istakao je Zoran Krtinić.\nNa osnovu te vizije određeni su prioriteti, postavljeni strateški ciljevi koji su razbijeni na specifične ciljeve kako bi se došlo do nivoa projektnih ideja, kazao je Krtinić, i dodao da je to dodatna vrednost Strategije, jer više od polovine postojećih strategija u Srbiji nije operacionalizovano do nivoa projekata, što znatno otežava implementaciju.\nGrad Subotica je u prethodnom periodu razvio relativno uspešnu praksu projektnog načina rada kao oblika finansiranja različitih vrsta projekata, a u procesu pridruživanja Srbije Evropskoj uniji ovaj tip delatnosti će sve više dobijati na značaju, rekao je koordinator za projekte i investicije grada Subotice Aleksandar T. Lovčanski.\n- Anticipirajući takvu dinamiku, uobličen je tzv. Akcioni plan koji je zapravo integralni deo strategije, operativni dokument koji pomaže implementaciju strategije. U procesu pripreme Akcionog plana definisani su konkretni projekti koji se realno mogu ostvariti u periodu važenja strategije. Za sve četiri oblasti pokrivene Strategijom - ekonomski razvoj, društveni razvoj, zaštita životne sredine i razvoj efikasne uprave - definisano je preko 300 pojedinačnih projekata sa različitim stepenom prioriteta realizacije, naglasio je Lovčanski.\nPrema njegovim rečima, spisak projektnih ideja u okviru Strategije od ključnog je značaja ne samo za pravovremeno planiranje gradskog budžeta nego i zbog toga što je njihovo finansiranje često uslovljeno postojanjem strateškog, planskog dokumenta. Naime, EU, kao najveći finansijer domaćih projekata, podrazumeva postojanje starteških dokumenata koji definišu prioritete u različitim politikama, kao što su ekonomska, socijalna, poljoprivredna i druge.\n- U okviru prve dve komponente Instrumenta za pretpristupnu pomoć EU, kao bitan element prilikom prijavljivanja projektnih predloga za finansiranje, figurirao je, primera radi, zahtev za usklađenošću dotičnog projekta sa strateškim dokumentima kako na lokalnom, tako i na regionalnom, nacionalnom, pa i međunarodnom nivou. Ako ste uspeli da dokažete da vaš projekat proizilazi iz strateški postavljenih ciljeva po vertikali lokal-region-država, onda je takva projektna prijava po pravilu dobijala visoku ocenu, a time i preporuku za alociranje sredstava. Poenta postojanja strateški i vremenski definisanih projekata jeste preduslov za pronalaženje izvora njihovog finansiranja. Plasiranje strateški neusklađenih, ad hok projektnih ideja, unapred je osuđeno na neuspeh, te otuda i proizilazi važnost Akcionog plana, odnosno same Strategije lokalnog održivog razvoja, istakao je Aleksandar T. Lovčanski.


Vučić: Srpska lista odnela najubedljiviju pobedu | MONDOBA\nVucic Srpska lista odnela najubedljiviju pobedu\nVučić: Srpska lista odnela najubedljiviju pobedu 0 Podijeli Podijeli na facebook Podijeli na twitter Podijeli na viber Pošalji na mail\nRegion 06.10.2019. / 22:04 22:05\nVučić: Srpska lista odnela najubedljiviju pobedu\nAutor mondo.rs 06.10.2019. / 22:04 22:05\nPredsednik Srbije Aleksandar Vučić izjavio je danas nakon vanrednih izbora na Kosovu i Metohiji da je Srpska lista odnela najveću pobedu u istoriji osvojivši 98,07 odsto glasova.\n"Izborni rezultati su i za mene neočekivani. Učestvovao sam u mnogo pobeda, a ova mi jedna od težih", istakao je Vučić.\nOn je rekao da su predstavnici raznih zemalja dali sve od sebe da sruše "monopol Srpske liste i maligni uticaj Beograd". "U tome su imali i pomoć iz Beograda, ali je bilo neuspešno", rekao je predsednik Srbije.\n"Ovo je za nas velika obaveza, moraćemo da radimo još više, mnogo noći, da brinemo i da se borimo za naš narod na Kosovu. Ovo je jasan signal i međunarodnoj zajednici, Srbi traže samo da ostanu na svojim ognjištima i čuvaju svoje ime", poručio je Vučić.\nPredsednik je izarzio zahvalnost svim Srbima koji su danas glasali i čestitao im na ogromnoj pobedi kojom su pokazali kako se štite nacionalni interesi.\n"Srpski narod na Kosovu je rekao ko treba da zastupa njihov interes", istakao je Vučić.\nVučić je rekao da je sasvim jasno da je Srpska lista osvojila svih 10 mandata. Vučić je rekao da je na osnovu 100 odsto prebrojanih glasova u severnoj Kosovskoj Mitrovici za Srpsku listu glasalo 98,07 odsto, a da je slično bilo i u drugim srpskim opštinama.\n"Jasno je da je ovo 10:0 ukoliko iz svemira ne dođu glasovi", kazao je Vučić i istakao da će Srbi sada imati snažno predstavljanje u parlamentu.\nVučić je rekao da je na 100 odsto obrađenog materijala u Severnoj Mitrovici Srpska lista osvojila 7.118 glasova, SLS 34, lista Rade Trajković i Nenada Rašića 51, a lista koju je predvodio Aleksandar Jablanović 55.\nAleksandar Vučić Kosovo izbori


PRAVNICI: PROBLEM POLITIČKOG UTICAJA NA PRAVOSUĐE NE REŠAVA NIJEDNA VLAST - Magločistač\nPočetna U fokusu PRAVNICI: PROBLEM POLITIČKOG UTICAJA NA PRAVOSUĐE NE REŠAVA NIJEDNA VLAST\nPostavio/la: MagločistačObjavljeno: 13.12.2017 Kategorija: U fokusuNema komentara\nNeefikasnost srpskog sudstva i politički uticaji jesu nasleđeni, ali stanje je danas gore, jer nema želje da se stvari poprave, ocenio je danas bivši sudija Vrhovnog suda Zoran Ivošević.\nKomentarišući ocenu predsednika Srbije Aleksandra Vučića da su primedbe EU na neefikasno pravosuđe i političke uticaje na pravosuđe opravdane, ali da su ti problemi nasleđeni, on je za agenciju Beta rekao da bi „moglo da se oprosti“ da je to ostalo na istom nivou.\n„Međutim, sada je duplo gore i zato ne bih mogao da se složim oko opravdanja koje je Vučić koristio. Jer ako ste na vlasti pet godina, onda bi morali da primetimo neka poboljšanja“, naveo je Ivošević.\nBivši sudija Vrhovnog suda napomenuo je da Srbija već godinu i po dana kasni sa izmenama Ustava u oblasti pravosuđa.\n„Ništa nisu učinili da se odreknu poluga uticaja vlasti na sudije i tužioce koji se biraju u parlamentu. Reforma koja je trebalo da sprovede lustraciju među sudijama je propala zaslugom prethodnih vlasti, a onda je Ustavni sud vratio sve sudije i one koje je trebalo i one koje nije trebalo, a sve pod opravdanjem kršanje formalnih procedura tokom izbora“, objasnio je Ivošević.\nKao primere političkog uticaja na sudsku praksu, on je naveo „slučaj Savamala“ u kojem niko nije reagovao na izjavu Aleksandra Vučića da su odgovorni za rušenje u tome delu Beograda u vrhu gradske vlasti, ali je zato ekspresno suđeno po tužbi ministra policije Nebojše Stefanovića protiv nedeljnika NIN.\nPored izjava Vučića i ministara o raznim slučajevima kojima utiču na sudije i tužioce, a koje se često navode kao primedba i u izveštajima institucija EU, on je naveo i „diskretniji uticaj na predsednike sudova i javne tužioce koji rade kako političari žele“.\n„Neažurnost sudova takođe je često politički motivisana“, ocenio je Ivošević.\nOn je, međutim, istakao i da „u EU imaju duple standarde kada je reč o pravosđu“.\nKao primer naveo je da iz EU nemaju primedbe na to kada se izbor sudija na Kosovu i Metohiji po Briselskom sporazumu sprovodi po zakonima Kosova a ne zakonima Srbije.\nPoverenik za samostalnost tužilaca Goran Ilić ocenio je za Betu da je predsednik Srbije u pravu kada kaže da je problem političkog uticaja na pravosuđe nasleđen, ali je naglasio da bi trebalo dodati da „taj problem nijedna vlast nije rešavala pa ni ova“.\n„Zbog političkog uticaja na pravosuđe trpe svi, a najviše građani Srbije koji zaslužuju pravične i zakonite odluke sudija i tužilaca, bez uticaja bilo koga sa strane. Na žalost, ponekad to nije slučaj. Dobro je što je predsednik rekao da problem postoji iako nasleđen, budući da predstavnici vladajuće koalicije neretko u javnim nastupima tvrde suprotno, da nema političkog uticaja na pravosuđe“, ocenio je Ilić.\nPoverenik je naglasio da je politički uticaj na pravosuđe samo jedan od brojnih problema u pravosuđu.\n„Sporost je svakako problem koji najviše pogađa građane Srbije“ zaključio je Ilić.


aleksandar djordjevic - Dnevni list Danas\nPočetna » aleksandar djordjevic » Page 4\nĐorđević skratio spisak za mečeve protiv Nemačke i Austrije\nSelektor košarkaške reprezentacije Srbije Aleksandar Đorđević skratio je na 16 imena spisak igrača za dve februarske utakmice „drugog prozora“ kvalifikacija za Svetsko prvenstvo u Kini 2019. godine.\nBitan je samo rezultat\nNije mogao previše da bira, ali je u skladu sa nametnutim okolnostima Aleksandar Đorđević, selektor košarkaške reprezentacije Srbije, izabrao 14 igrača bez „evroligaškog ili NBA pedigrea“ koji će predstavljati „orlove“ u petak, na startu kvalifikacija za Svetsko prvenstvo u Kini 2019.\nPiše: N. M. 22. 11. 2017.\nPrvi test Grčka i Crna Gora\nMuška seniorska reprezentacija Srbije juče je završila prvu fazu priprema za Evropski šampionat. Zbog velikih vrućina, stručni štab je produžio boravak na planini za nekoliko dana, pa se ekipa Aleksandra Đorđevića vratila u Beograd, posle više od dve nedelje provedene na Kopaoniku.\nPiše: S. D. 9. 8. 2017.\nOdavno podignute lestvice\nKošarkaši Srbije savladali su ubedljivo univerzitetsku selekciju (77:54) u okviru priprema za Evropsko prvenstvo a selektor Aleksandar Đorđević je uprkos trijumfu upozorio na mane koje moraju biti otklonjeno istakavši da njegovi „igrači pod hitno moraju da shvate gde su“.\nPiše: S. D. 3. 8. 2017.\nĐorđević: Simonović izvesno propušta Eurobasket\nU prvom preseku stanja, nakon uvodnih 10 dana priprema na Kopaoniku, selektor srpske košarkaške reprezentacije Aleksandar Đorđević akcenat je stavio na fizičko stanje igrača, koji su prvi put posle „iks“ godina imali maltene mesec dana pauze pre okupljanja reprezentacije.\nPiše: N. M. 31. 7. 2017.\nĐorđević: Očekivanja veća od ostvarenog\nNe postoji pravilo ili knjiga po kojoj trener tačno zna kako da motiviše ekipu, svi su načini legitimni, ako doprinose uspehu, ocenio je selektor košarkaške reprezentacije Srbije Aleksandar Đorđević, dok generalni direktor Pireus banke u Srbiji Vojislav Lazarević smatra da su za motivaciju bitni realni ciljevi, koji su dostižni, ali su i izazov.\nIsta lica, iste ambicije\nNajbolji košarkaši Srbije okupili su se danas u Beogradu na početku priprema za Evropsko prvenstvo 2017 (31. avgust – 17. septembar).\nPiše: P. Z. 20. 7. 2017.\nSrbiji akcenat na Nemačkoj\nKošarkaši Srbije dobili su rivale u kvalifikacijama za Svetsko prvenstvo u Kini 2019. „Orlovi“ su tokom žreba bili smešteni u najkvalitetnijem „šeširu“ i biće nosioci Grupe G.\nPiše: N. M. 7. 5. 2017.


Hoteli u blizini aerodroma Saïss FEZ, Maroko. Rezervišite hotel odmah! - Booking.com\nHoteli i smeštajni objekti u blizini aerodroma Saïss - FEZ, Fes (Maroko)\nTražite smeštaj blizu lokacije Saïss - FEZ?\nHoteli i drugi objekti sa uslugom prevoza od/do aerodroma blizu lokacije Saïss - FEZ\nMaison d'hôtes LA FERME 6,2 km\nPreporučeno blizu Saïss FEZ\nFes Marriott Hotel Jnan Palace Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nFes (11,5 km od destinacije Saïss)\n8,2 Veoma dobar 792 recenzije\nZahrat Al Jabal Hotel sa 3 zvezdice\nFes (12,2 km od destinacije Saïss)\nRoyal Mirage Fes Hotel Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nFes (12,1 km od destinacije Saïss)\n7,0 Dobar 1 278 recenzija\nRiad Myra Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nFes El Bali, Fes (14,5 km od destinacije Saïss)\nFes (12 km od destinacije Saïss)\nViše objekata u blizini FEZ - Saïss\nU blizini aerodroma: Saïss - FEZ\nFes 394 hotela\nSefrou 7 hotela\nFès Jedid 5 hotela\nImouzzer du Kandar 2 hotela\nZaouia dʼIfrane 1 hotela


Bregzit: Tereza Mej tražila odlaganje Bregzita do 30. juna : Južne vesti\n10:09, 20. 3. 2019.\nLider Laburista Džeremi Korbin optužio je premijerku da vodi zemlju u „krizu, haos i podele".\n„Pravno gledano, još uvek imamo rok od devet dana da napustimo EU", rekao je Korbin premijerki.\n„Svako odlaganje koje bi bilo ponuđeno Britaniji bi trebalo ili da traje bar do 23. maja, ili kasnije ali uz učešće na evropskim izborima", navodi se u dokumentu Evropske komisije u koji je BBC imao uvid.\nGlavni pregovarač EU za Bregzit Mišel Barnije poručio je da Unija neće dozvoliti odlaganje Bregzita bez „konkretnog plana" Velike Britanije šta i kako dalje.\n„Jasno je da je potrebno da se parlamentu da još malo vremena kako bi postigli napredak, ali građani ove zemlje čekaju već tri godine. Dosta im je neuspešnih glasanja, a premijerka deli njihove frustracije", navodi se iz Dauning Strita.\nKorbin je naveo i da je i sa Torijevcima i sa članovima svoje partije razgovarao o „norveškom" modelu budućih odnosa sa EU. To bi podrazumevalo bliže odnose nego što predviđa plan premijerke Mej.\nNorveški model je, kako je rekao, „zanimljiv predlog", ali trenutno nema „potpunu podršku".


Studentska PR sekcija Archives - DSOJ - Društvo Srbije za odnose s javnošću\nHome / Aktivnosti / Aktuelno / Studentska PR sekcija\nStudentska PR sekcija\n14. June 2018.\tAktivnosti, Najave događaja, Studentska PR sekcija 0\nSEMPL i ove godine uvodi novosti. 20. rođendan želi da proslavi i sa svima onima, koji će krojiti budućnost naše struke. Zato će svi, koji su mlađi od 26 godina, moći besplatno da učestvuju na ovogodišnjI regionalni konferenciji medijskih trendova SEMPL. SEMPL i Spar Slovenija će svima onima, koji su …\nFEARLESS Consulting pobednik četvrtog nacionalnog studentskog takmičenja #PRilika2015\n18. November 2015.\tAktivnosti, Studentska PR sekcija, Nekategorizovano 0\nNa četvrtom nacionalnom studentskom takmičenju u oblasti odnosa s javnošću prvo mesto osvojila je ekipa FEARLESS Consulting , koju su činili studenti sa Fakulteta organizacionih nauka u Beogradu. Kristina Knežević, Anja Koprivica, Andrea Moskovljević i Nemanja Jevtović bili su najuspešniji u prezentaciji pred žirijem i u jakoj konkurenciji u finalu zauzeli prvo mesto. Druga je …\n#CaseStudy – Počelo prijavljivanje za studentsko takmičenje #PRilika2015 powered by #BuzzNinamedia\n29. October 2015.\tAktuelno, Novosti i blog, Studentska PR sekcija 0\nDruštvo Srbije za odnose s javnošću, četvrti put za redom, u okviru godišnje konferencije #PRilika2015 powered by #BuzzNinamedia, organizuje nacionalno studentsko takmičenje iz oblasti odnosa s javnošću. Cilj takmičenja je da ponudi mogućnost studentima da, kroz rešavanje studije slučaja, prošire svoja znanja, praktično ih primene i testiraju kroz kreativno …\nTim 51 pobednik trećeg nacionalnog studentskog takmičenja PRilika 2014\n8. November 2014.\tAktuelno, Novosti, Studentska PR sekcija 1\nNa trećem nacionalnom studentskom takmičenju u oblasti odnosa s javnošću prvo mesto osvojila je ekipa 51, koju su činili studenti sa Fakulteta političkih nauka u Beogradu. Zlatko Todorović, Anita Mikulić i Ljubica Hajdin bili su najuspešniji u prezentaciji pred žirijem i u jakoj konkurenciji u finalu zauzeli prvo mesto.\nPet timova u finalu studentskog takmičenja PRilika 2014\n3. November 2014.\tNovosti i blog, Studentska PR sekcija 0\nPlasman u završnicu trećeg nacionalnog studentskog takmičenja u oblasti odnosa s javnošću PRilika 2014 obezbedilo je ukupno pet timova. U jakoj konkurenciji, plasman u finale obezbedili su timovi: PRimer, PaRadigma, 51, PRavi tim i PRofesionalci.\n3. September 2014.\tNovosti i blog, Studentska PR sekcija 1\nDruštvo Srbije za odnose s javnošću, treći put za redom, u okviru godišnje konferencije PRilika 2014, organizuje i nacionalno studentsko takmičenje iz oblasti odnosa s javnošću.


Tomislav Karadžić će se ponovo kandidovati! - Sportske.net\nTomislav Karadžić će se ponovo kandidovati!\nPredsednik Fudbalskog saveza Srbije (FSS) Tomislav Karadžić najavio je danas da će se ponovo kandidovati na tu funkciju.\nIako je najavio da će otići sa svoje funkcije u decembru, Karadžić se predomislio.\nNaime, predsednik Fudbalskog saveza Srbije će se ponovo kandidatovati za mesto prvog čoveka ove organizacije.\nKaradžić je izjavio na predstavljanju novog selektora Srbije Dika Advokata, u Sportskom centru u Staroj Pazovi. Holanđanin je potpisao ugovor na dve godine, do kraja Evropskog prvenstva 2016. godine u Francuskoj, uz opciju produženja saradnje.\n"To što sam pregovarao sa Advokatom o produžetku saradnje o novom ugovoru, to automatski znači da ja imam nameru da se ponovo kandidujem.", rekao je Karadžić na konferenciji za novinare.\nKaradžić je od 2008. godine predsednik FSS.


Tivat: Poginuo menjajući gumu na kamionu\nTIVAT - Branko Đaković (55) iz Kraljeva poginuo je u Tivtu, menjajući gumu na svom kamionu.\nĐaković je na gradilištu kanalizacionog sistema kod nove autobuske stanice menjao gumu na teretnom vozilu kada je popustila dizalica, a kamion ga je pritiskao, javili su crnogorski mediji.\nUbrzo su došli tivatska policija i hitna pomoć Doma zdravlja koja je Đakovića prevezla u Opštu bolnicu u Kotoru, gde je podlegao povredama.\nHirurg Milovan Radosavljević rekao je da je Đaković primljen u nesvesnom stanju, da je pokušana reanimacija, ali je preminuo od posledica nagnječenja vrata i gornjeg dela grudnog koša.\nĐaković je, vozač u čačanskom preduzeću "Gradis" koje je podizvođač radova na izgradnji kanalizacionog sistema u Tivtu.\nDanas nešto posle 17. 20 sati na ulasku u Sremske Karlovce automobil je usmrtio ženu koja se nalazila na pešakom prelazu.\nOko 11 sati u Crkvi Svetog Đorđa u Smederevu, došlo je do manjeg požara, zbog čega su morali da intervenišu vatrogasci.


Sirija: Zbog nasilja raseljeno gotovo 200 hiljada dece\nDeca čine skoro polovinu od gotovo 400.000 raseljenih tokom dvomesečne ofanzive sirijskih snaga na poslednji region pod kontrolom pobunjenika, saopštila je danas organizacija za zaštitu dece "Sejv d čildren" (Save the Children).\nUjedinjene nacije su procenile da je u protekla dva meseca raseljeno 390.000 Sirijaca – 315.000 u decembru, a 75.000 u januaru.\nPrema izveštaju organizacije "Sejv d čildren" polovina raseljenih su deca, a samo tokom januara je njih 37. 000 bilo primorano da izbegne.\nU samo jednoj nedelji u januaru 34 dece i 13 žena je ubijeno, saopštile su UN.\nOfanziva sirijskih vladinih snaga, uz podršku Rusije, u pokušaju da preuzme kontrolu nad strateškim auto-putem koji povezuje glavni grad Damask sa severom, fokusirana je uglavnom na provinciju Idlib,a u poslednje vreme i na susednu provinciju Alepo.\nSnage sirijskog predsednika Bašara Asada pokrenule su ofanzivu uprkos sporazumu o prekidu vatre sklopljenom između Rusije i Turske, koje podržavaju suprotne strane u sukobu.\nTurski predsednik Redžep Tajip Erdogan upozorio je u danas da bi Ankara mogla da upotrebi vojnu silu kako bi stabilizovala situaciju u Idlibu, nakon što je zbog ofanzive desetine hiljada ljudi krenulo prema turskoj granici.\n"Nećemo stajato po strani ni u slučaju Idliba niti drugih delova Sirije" rekao je Erdogan na sastanku lokalnih lidera vladajuće stranke u Ankari. "Iskreno želimo stabilnost za Siriju i nećemo oklevati da učinimo sve što je potrebno, uključujući i upotrebu vojne sile", dodao je.\nTurska, koja je već primila 3,5 miliona sirijskih izbeglica, rasporedila je trupe na 12 posmatračkih mesta u Idlibu, na severozapadu Sirije, kako bi nadzirala prekid vatre.\nNasilje i raseljavalje dodatno su iskomplikovali surovi zimski uslovi.\nU provinciji Idlib, koja je uglavnom u rukama pobunjenika, živi oko 3 miliona ljudi, od kojih je većina raseljena iz drugih delova Sirije koji su ranije bili pod ofanzivom.\nIdlib i sela Alepa poslednja su područja koja kontrolišu pobunjenici u Siriji.\nUz pomoć saveznika Rusije i Irana, Asad je uspeo da povrati teritorije koje je ranije izgubio i sada kontroliše gotovo 73 odsto Sirije navodi Sirijska opservatorija za ljudska prava.


BESPLATNA PRAVNA POMOĆ - sporazum opštine Medveđa i Balkanskog centra za migracije - Dnevnik Juga\nPočetna / Opštine / Medvedja / BESPLATNA PRAVNA POMOĆ – sporazum opštine Medveđa i Balkanskog centra za migracije\nBESPLATNA PRAVNA POMOĆ – sporazum opštine Medveđa i Balkanskog centra za migracije\nIna Dendić 05/10/2017\tMedvedja Ostavi komentar\nOpština Medveđa je sa Balkanskim centrom za migracije i humanitarne aktivnosti (BCM) pre više od dve godine otpočela prvu fazu unapređenja vladavine prava u jedinicama lokalne samouprave kroz informativno-edukativni projekat ”Pravna oglasna tabla”.\nOva pravna tabla obuhvata 16 različitih pravnih tema koje su sažete kroz flajere. Ispred Centra za migracije sastanku sa predsednikom opštine, dr Nebojšom Arsićem i načenicom opštinske uprave, Svetlanom Todorović, prisustvovali su direktor programa BCM, Nada Čuljak-Banjac i rukovodilac grupe, pravni savetnik Miroslav Drašković.\nBalkanski centar za migracije je inače nevladino udruženje koje se već 14 godina bavi pružanjem besplatne pravne pomoći širom naše zemlje. U okviru tog projekta uključeno je 24 opština, a primarni cilj je siromašnom stanovništvu, ugroženim grupacijama poput izbeglica, interno raseljenih lica i pripadnika manjinskih zajednica pružiti adekvatnu pravnu pomoć.\nU toku je sprovođenje druge faze kojoj prethodi potpisivanje Memoranduma o saradnji na unapređenju vladavine prava, demokratizacije i obezbeđivanju prava na besplatnu pravnu pomoć i podelu flajera po mesnim zajednicama, a sve sa ciljem da građane uvedu u pravnu oblast. Besplatnu pravnu pomoć stanovništvu Medveđe pružaće pravno lice koje će biti angažovano od strane BCM i opštine Medveđa na godinu dana. Diplomiranog pravnika angažovaće Balkanski centar za migracije koji će istom obezbediti adekvatnu obuku za pružanje pravne pomoći i mogućnost stalnih konsultacija u vezi posla koji će obavljati, a nakon isteka prve godine, ukoliko se stvore uslovi opština će nastaviti saradnju uz finansijsku podršku BCM-a.\nPrethodni Besplatna pravna pomoć- sporazum opštine Medveđa i Balkanskog centra za migracije\nSledeći Mališani iz vrtića „Mladost“ posetili javne ustanove


Direktor: Ugrožen rad Fonda za kapitalna ulaganja | Autonomija\nDirektor: Ugrožen rad Fonda za kapitalna ulaganja\nUzaludna bitka u Skupštini Srbije\nVršilac dužnosti direktora Fonda za kapitalna ulaganja Vojvodine Nebojša Malenković izjavio je danas da će biti ugrožen rad tog fonda ako Skupština Srbije danas ne usvoji amandman Pokrajine na Zakon o budžetskom sistemu.\n„To će se značajno odraziti na kapitalna ulaganja u Vojvodini. Biće usporenija dinamika realizacije projekata, a uticaće i na planiranje novih projekata. Time neće biti oštećen fond, nego građani koji čekaju na ralizaciju projekata godinama“, rekao je Malenković.\nOn je novinarima u Skupštini Vojvodine, koja danas razmatra rad fonda u protekle dve godine, kazao da su trenutna potraživanja izvođača radova prema fondu 1,8 milijardi dinara i da će zbog nedostatka sredstava investicioni ciklus dodatno biti usporen.\nPrema njegovim rečima, fond će ovu godinu završiti sa oko 200 miliona dinara dugovanja izvođačima radova, jer je Skupština Vojvodine usvojila rebalans budžeta kojim se za kapitalne investicije dodatno izdvojilo 1,6 milijardi dinara.\n„Samo nastavkom kapitalnih investicija u Vojvodini postoji šansa da opstane građevinska operativa, a nesmetan nastavak investicionog ciklusa može biti i snažan zamajac daljem razvoju privrede u Pokrajini“, rekao je on.\nMalenković je precizirao da je za poslednje tri godine realizovano 620 projekata, od kojih je Fond samostalno finansirao 530 projekata, a 90 je realizovano u partnerstvu sa Vladom Srbije.\nKao najvažnije kapitalne projekte koji su za poslednje tri godine završeni izdvojio je izgradnju Urgantnog centra u Novom Sadu, mostova na Tisi kod Ade i na Savi kod Sremske Rače, kao i renoviranje zgrade Srpskog narodnog pozorišta u Novom Sadu.\nPoslanici opozicije ponovo su kritikovali rad Fonda za kapitalna ulaganja, uz ocenu da nije realizovan veliki broj započetih i najavljenih projekata, što dovodi u pitanje njegov rad.\nU izveštaju o radu od novembra 2009. do decembra 2011. godine navodi se da je Fond u tom periodu doneo 273 odluke o dodeli sredstava u ukupnom iznosu od 16 milijardi dinara.\nOd tog iznosa, Fond je tokom 2010. godine doneo 263 odluke o dodeli oko 13,5 milijardi dinara, dok je prošle godine fond doneo svega deset odluka o dodeli 2,5 milijarde dinara.\nPastor: Vojvodina ima problem od usvajanja izmena zakona\nPredsednik Skupštine Vojvodine Ištvan Pastor izjavio je danas da je problem sa finasiranjem Pokrajine nastao usvajanjem izmena Zakona o budžetskom sistemu u septembru i da su zbog toga predložene dopune zakona koje bi garantovale izdvajanje sedam odsto republičkog budžeta.\nPredstavljajući dopune Zakona o budžetskom sistemu, koje je predložila Skupština Vojvodine, Pastor je u republičkom parlamentu istakao da se tim predlogom rešenje za finansiranje Vojvodine vraća u sferu ustavnosti.\nPrema njegovim rečima, do usvajanja izmena Zakona o budžetskom sistemu 28. septembra finansiranje Vojvodine je bilo ustavno-pravno korektno rešeno, a po usvajanju tih izmena Vojvodini se za budžet za 2013. godinu uskraćuje deo sredstava.\n„Odluka od 28. septembra nas je naterala da sada tražimo usvajanje dopuna, a do tada nije bilo razloga, jer je postojalo rešenje ustavno-pravno korektno. Druga je stvar kako se primenjivalo, ali je ustavno-pravno bilo uređeno“, rekao je Pastor.\nOn je naveo da u proteklih devet godina Skupština Srbije nije razmatrala nijedan predlog Skupštine Vojvodine i da je odluka predsednika Skupštine Srbije Nebojše Stefanovića i poslanika da razmatraju dopune zakona o budžetskom sistemu po predlogu vojvođanskog parlementa „iskorak“.\n„U proteklih 12 godina iz Skupštine Vojvodine u republički parlament je upućeno 39 inciijativa od kojih su se tri našle na dnevnom redu. Jedna 2002. i dve 2003. za vreme vlade Zorana Đinđića. Od 2003. nijedan naš predlog nije došao na dnevni red i zato je ova odluka Stefanovića i poslanika iskorak“, naveo je Pastor.\nPastor je istakao da se trenutno stanje u Vojvodini ni po čemu ne razlikuje od stanja u celoj zemlji i naveo da zaposleni u Vojvodini prvi put imaju niži prosek plata u odnosu na centralnu Srbiju.\nPastor je rekao i da ne želi da se njegovo pojavljivanje u republičkom parlamentu doživi kao „pozicija Don Kihota i Kalimera“.\nOdbor za finansije nije prihvatio predloge Vojvodine\nOdbor Skupštine Srbije za finansije, republički budžet i kontrolu trošenja javnih sredstava nije danas prihvatio dopune Zakona o budžetskom sistemu, koje je predložila Skupština Vojvodine i koje su da dnevnom redu današnje sednice parlamenta.\nProtiv tog redloga glasalo je sedam poslanika, dva su ga podržala, a troje je bilo uzdržano.\nVlada Srbije juče je dala mišljenje da dopune Zakona o budžetskom sistemu koje je predložila Skupština Vojvodine, ne treba da se usvoje zbog makroekonmskih kretanja.\nPredsednica Odbora Vesna Kovač rekla je da Ustavom nisu jasno definisana izdavanja za Vojvodinu u odnosu na državni budžet i da to treba definisati zakonom.\n„Vlada je zbog makroekonomskih kretanja na stanovištu da se ne usvoji taj predlog zakona“, rekla je Kovačeva.\nPredsednik Skupštine Vojvodine Ištvan Pastor je rekao da je ubeđen da se predlogom tih dopuna zakona jasno definiše visina budžeta Vojvodine i da Ustav „po prirodi stvari na ulazi u sve elemente budžetskog sistema“.\n„Taj zakon treba da predstavlja konkretizaciju ustavnog načela o vojvođanskom budžetu“, rekao je Pastor i naveo da su za njega dopune tog zakona ustavno-pravno i vrednosno pitanje.\nVlade Srbije i Vojvodine se spore o iznosu izdvajanja iz državnog budžeta za budžet Pokrajine. Ustavom je definisano da ta izdvajanja treba da iznose sedam odsto, ali je nejasno da li se taj procenta odnosi na prikupljene prihode ili planirane rashode državnog budžeta.\nVlada Vojvodine je procenila da će Pokrajina, ako ne budu usvojene dopune Zakona o budžetskom sistemu, u 2013. godini ostati uskraćena za 9,6 milijardi dinara.\nDS traži poseban zakon o finansiranju Vojvodine\nPoslanici opozicione Demokratske stranke (DS) predložili su danas da se u Skupštini Srbije hitno donese poseban zakon o finansiranju Vojvodine kako oni više ne bi bilo uslovljeno promenom političke vlasti.\nPoslanik DS-a Srđan Miković rekao je novinarima u parlamentu da su dopune o Zakona o budžetskom sistemu koje je predložila Skupština Vojvodine jednoglasno prihvaćene na Odboru Skupštine Srbije za ustavna pitanja i zakonodavstvo.\nOn je ocenio da to znači da su dopune u skladu sa Ustavom Srbije i da predloženi državni budžet za 2013. nije u skladu sa ustavom.\nPoslanica DS-a Ljiljana Lučić rekla je da je predloženo rešenje budžeta Srbije za 2013. godinu neustavno i da bi ugrozilo budžet Vojvodine.\nOna je navela da je DS i u septembru kada su usvojene izmene zakona o budžetskom sistemu upozoravao da je to loše po Vojvodinu.\n„Vlada odbija predlog Vojvodine sa čudnim objašnjenjem. Kaže da je bolje da se osnovica (za izdvajanja iz repuličkog budžeta za Vojvodinu) odredi na osnovu poreskih prihoda. To kaže i vojvođanska skupština“, kazala je Lučićeva.\nOna je navela da DS predlaže da se hitno donese zakon o finansiranju Vojvodine da ono ne bi bilo uslovljeno promenama političke vlasti.\nPoslanica DS Gordana Čomić rekla je da su 28. septembra usvojenim izmenama Zakona o budžetskom sistemu neustavno prekršena prava Vojvodine o finansiranju.\nDS sada želi, istakla je Čomićeva, da spreči da Vojvodina ostane bez 9,6 milijardi dinara, što će se desiti ako se usvoji predlog budžeta Srbije za 2013. godinu.\nKasalović: SPS za usvajanje Zakona o finansiranju Vojvodine\nSocijalistička partija Srbije (SPS) se zalaže za usvajanje Zakona o finansiranju i nadležnosti Vojvodine, jer bi se tako ubrzo postigli vidljivi pozitivni rezultati za sve građane pokrajine, rekao je danas poslanik SPS-a Zoran\n„Pravo rešenje je donošenje Zakona o finansiranju i nadležnosti Vojvodine i to je pravi način da se sve nejasnoće rasčiste. Da kroz taj zakon u skorije vreme imamo vidljive rezultate za sve građane Vojvodine i potrebnu kontrolu utroška svih sredstava“, kazao je Kasalović novinarima u Skupštini Srbije.\nOn je naveo da SPS podržava stav Vlade Srbije, koji je iznet i u ekspozeu premijera Ivice Dačića, da se poštuje dostignuti nivo autonomije Vojvodine i da će, kako je kazao, biti protiv svih ekstremnih zahteva povodom ukidanja autonomije ili neke vrste politizacije.\nURS: Priče o budžetu Pokrajine skreću pažnju sa RVB\nPokrajinski odbor Ujedinjenih regiona Srbije (URS) danas je ocenio da je pitanje budžeta Vojvodine i to koliko novca sleduje Pokrajini, ko joj zakida pare i ko krši Ustav Srbije, poprimilo razmere „do sada neviđenog licemerja“ kojim se sreće pažnja sa zloupotreba u Razvojnoj banci Vojvodini.\n„Oni čija je politika godinama bila sistemsko poltronstvo ‘Predsedničkom dvoru’ sada se prikazuju kao lažni borci za Vojvodinu. Najnovije izjave opozicije u republičkom parlamentu i predstavnika vojvođanske Vlade imaju samo jedno za cilj, da skrenu pažnju javnosti sa zloupotreba i dubioze u kojoj se nalazi Razvojna banka Vojvodine“, saopštio je Pokrajinski odbor URS-a.\nMinistarstvo finansija: Vojvodini 6 milijardi dinara više\nVojvodina će na osnovu Zakona o budžetskom sistemu godišnje dobijati šest milijardi dinara više nego što je omogućavao propis prethodne republičke vlade, saopštilo je danas Ministarstvo finansija i privrede Srbije.\n„Stabilno finansiranje Vojvodine cilj je i republičke i pokrajinske vlade i u tome ne bi trebalo da bude nedoumica u javnosti“, ističe se u saopštenju Ministarstva i dodaje da su netačni navodi da će Vojvodina biti uskraćena za 9,6 milijardi dinara.\nSNS: Predlog vojvođanske Skupštine bez podrške SNS\nPoslanik Srpske napredne stranke (SNS) Oto Kišmarton izjavio je danas da ta stranka neće podržati predlog Skupštine Vojvodine o usvajanju dopuna Zakona o budžetu, o kojima se raspravlja u Skupštini Srbije.\nKišmarton je novinarima u parlamentu rekao da je Vlada Vojvodine u poslednje četiri godine i više neravnomerno raspoređivala sredstva za opštine.\nPrema njegovoj oceni, neophodno je poboljšati kontrolu potrošnje sredstava u Vojvodini.


Ministar spoljne trgovine i ekonomskih odnosa BiH Staša Košarac zatražit će tromjesečnu zabranu uvoza grožđa kako bi se spriječile zloupotrebe s uvozom grožđa za proizvodnju vina i na taj način pomoglo domaćim vinarima, čije zalihe zbog koronavirusa iznose 20 milijuna litara.\nNakon susreta s predstavnicima vinara pri Spoljnotrgovinskoj komori BiH u Mostaru, ministar Košarac je najavio da će u Vijeću ministara BiH inicirati uvođenje 90-dnevne zabrane uvoza grožđa.\nVlasnik Podruma Andrija Miro Ćorić istaknuo je kako ovo nije problem samo vinara nego i kooperanata. "Situacija je jako teška. U istoriji se ovo nije dogodilo. Trgovalo se i kad su ratovi bili, a sada je Covid sve zatamnio", rekao je Ćorić, a prenosi hina. Direktor Hercegovinavina Veselko Čule pojasnio je kako sve države, uključujući Hrvatsku, Sloveniju, Francusku zabranjuju uvoz vinskoga grožđa, dok se u BiH događa zlopotreba s uvozom uglavnom toga grožđa iz Makedonije.\n"Ovdje se radi o očitoj zlopotrebi sistema gdje je inače zabranjen uvoz vinskog grožđa. Ne samo kod nas nego u svim zemljama. Ministarstvo spoljne trgovine ima pravo donijeti tu mjeru u sklopu CEFTA-e", rekao je Čule za medije.


Korona desetkovala reprezentaciju Srbije uoči meča sa Rusima - Sputnjik Srbija\n12:11 18.11.2020 (osveženo 17:25 20.11.2020) Preuzmite kraći link\nFudbalska reprezentacija Srbije biće dodatno oslabljena na večerašnjem duelu protiv Rusije, pošto je korona izbacila iz stroja još trojicu reprezentativaca.\nPosle kapitena Aleksandra Kolarova i nakon što je Verona objavila da je Darko Lazović pozitivan na virus korona i neće moći da pomogne ekipi, Fudbalski savez Srbije je objavio i da su i Sergej Milinković Savić i rezervni golman Đorđe Nikolić, takođe, pozitivni na testiranju.\nUz igrače, na koronu je pozitivan i jedan fizioterapeut.\nKao i u slučaju Luke Milivojevića, medicinski tim FS Srbije odmah je postupio u skladu sa merama i protokolima UEFA i Vlade Republike Srbije tako da su sva trojica reprezentativaca i fizioterapeut napustili Sportski centar u Staroj Pazovi i do daljeg će biti u kućnoj izolaciji.\nFudbalska reprezentacija Srbije, inače, samo pobedom protiv Rusije ima šansu da izbori opstanak u B Ligi nacija. Uz trijumf, izabranicima Ljubiše Tumbakovića neophodno je i da Mađarska u Budimpešti savlada Tursku.\nvirus korona, Srbija, fudbaleri


Izvor: Nezavisne Novine, 10.Okt.2019, 16:40\nPored Kaby Lake-G modela, Intel je objavio da prestaje i sa proizvodnjom Kaby Lake desktop procesora.\nIzvor: ItRešenja.com, 04.Okt.2019, 08:36\nKorisnici koji obavljaju zahtevne poslove kao što su video editing, ili okoreli igrači koji žele da se igraju u najvišoj rezoluciji i sa najvišim nivoom detalja uskoro će moći da nabave nove Intel procesore visoke klase po cenama koje su praktično duplo niže od prošlogodišnjih. Na primer, Core i9-9980XE procesor koji košta 1.990 dolara, biće zamenjen sa Core i9-10980XE modelom po ceni od 979 dolara, a u prodaji će se naći tokom novembra. Potpredsednik Intel...\nIzvor: Capital.ba, 28.Sep.2019, 16:53\nPEKING, “Huavej” će na svoje servere instalirati ruski sistem “ALT Linuks”, osmišljen da konkuriše američkom “Intelu”. Kineski serveri s ruskim operativnim sistemom prodavaće se pod brendom “Taišan”. Već su sprovedena ispitivanja kompatibilnosti, rekao je izvršni direktor razvojnog programera “Bazalta” Aleksej Smirnov za ruski portal “Biznis.fm”. On je naglasio da “Huavej” ima najbrži procesor na svijetu — “Kunpeng”, koji se zasniva na ARM64 sistemu. “Ranije...\nPromena: "Huavej" na servere instalira ruski operativni sistem\nPeking -- "Huavej" će na svoje servere instalirati ruski sistem "ALT Linuks", osmišljen da konkuriše američkom "Intelu".. Kineski serveri s ruskim operativnim sistemom prodavaće se pod brendom "Taišan". Već su sprovedena ispitivanja kompatibilnosti, rekao je izvršni direktor razvojnog programera "Bazalta" Aleksej Smirnov za ruski portal "Biznis.fm". On je naglasio da "Huavej" ima najbrži procesor...\nIzvor: B92, 12.Sep.2019, 14:07\nIntel je u partnerstvu sa Međunarodnim olimpijskim komitetom dogovorio organizaciju prvog Intel World Open esports turnir. Takmičenje će se održati uoči Olimpijskih igara 2020. u Tokiju pred publikom koja je došla da gleda Olimpijske igre. U sklopu ovog turnira biće igrani Rocket League kao i najpoznatija igra tog dela sveta Street Fighter V.. Izvor: RUR Esports. Turnir će se održati od 22. do 24. jula 2020. godine, neposredno pre početka letnjih olimpijskih igara...


Stručnjaci: Ostvariv rast BDP Srbije od 3,5 odsto u 2018. godini\n► Stručnjaci: Ostvariv rast BDP Srbije od 3,5 odsto u 2018. godini\nDirektor Republičkog zavoda za statistiku Miladin Kovačević rekao je danas da je procenjeni rast bruto domaćeg proizvoda (BDP) Srbije od 3,5 odsto u narednoj godini ostvariv, a da će ove godine biti oko dva odsto.\nOn je na konferenciji za novinare časopisa "Makroekonomske analize i trendovi" (MAT) rekao da se energetski sektor oporavio a da nije uobičajeno da poljoprivreda podbaci i naredne godine i da suša pogodi agrar dve godine uzastopno.\n"Rast prihoda u budžetu od 1,9 odsto u narednoj godini je projektovan po konzervativnoj metodi i najveći deo bi trebalo da se ostvari naplatom poreza na dodatu vrednost (PDV) i boljom naplatom svih poreza. Vrlo je verovatno da će prihodi biti veći", rekao je Kovačević.\n"Za prvih devet meseci ove godine zbog nedostataka projekata i drugih problema potrošeno je samo 52 odsto od planirane sume, a za sledeću godinu je za tu namenu planirano 33 odsto više nego 2017. godine ili 127 milijardi dinara", rekao je Kovačević.\nSaradnik MAT-a Ivan Nikolić rekao je da je industrijska proizvodnja u oktobru smanjena, ali da je značajno rasla prethodna dva meseca i da je takva "kompezacija" očekivana.\n"Međugodišnji rast ukupne industrijske proizvodnje u oktobru je bio 4,4 odsto što je znatno manje u odnosu na prethodna dva meseca kada je rasla po stopi od 7,4 odsto", rekao je Nikolić.\nSaradnik MAT-a Stojan Stamenković rekao je da zabrinjava rast uvoza u odnosu na izvoz.\n"U oktobru su se približile stope rasta izvoza i uvoza, kumulativna stopa izvoza je 13,5 odsto, a uvoza 13,9 odsto", rekao je Stamenković.\nOn je istakao da značajno pada proizvodnja električnih aparata za domaćinstvo a istovremeno raste uvoz tih aparata i da nije jasno zbog čega su se kupci preorjentisali na uvoznu robu.


Ljajić: Ne znamo tačan datum izricanja presude Šešelju\nPredsednik Nacionalnog saveta za saradnju s Haškim tribunalom Rasim Ljajić izjavio je danas da još nije poznat tačan datum objavljivanja presude lideru Srpske radikalne stranke (SRS) Vojislavu Šešelju i da je "načelno rečeno da će izricanje biti do 31. marta".\n"Još nema tačnog datuma kada će presuda biti izrečena. Tribunal traži da Šešelj bude na izricanju presude. Načelno je rečeno da će izricanje biti do 31. marta", kazao je Ljajić za televiziju Pink.\nLjajić je kazao da Srbija poštuje međunarodne obaveze, odnosno Zakon o saradnji sa Haškim tribunalom.\n"Ali, s druge strane, mi moramo da vodimo računa o ukupnoj stabilnosti u zemlji i društvu. Napravljen je čitav niz presedana u predmetu Šešelj i za to je odgovoran tribunal", dodao je Ljajić.\n"Ako neko 12 godina sedi u zatvoru bez presude, za to ne može biti kriv taj koji sedi ili država iz koje je otišao, već onaj koji je presudu trebalo da donese", kazao je ministar.\nLjaić je kazao da Srbija "ima nekoliko zahteva Šešeljeve odbrane" i da će odluku o njima, kao i o zahtevima Tribunala, doneti kada se razmotre sve mogućnosti.\nKada je reč o tri sadašnja i bivša funkcionera SRS Vjerici Radeti, Jovu Ostojiću i Petru Jojiću, koji su optuženi za nepoštovanje Haškog tribunala, Ljajić je kazao je Haškom tribunalu već predloženo da se slučaj reši tako što bi im se sudilo u Srbiji. Dodao je da odgovor na taj predlog još nije stigao.\n"Mi smo predložili tribunalu opciju kako da se to razreši. Mi nismo čak govorili o toj opciji, ali sam video na sajtu tribunala da su oni tu opciju saopštili, iako je podnesak pod oznakom poverljivosti", dodao je Ljajić.\nLider radikala Vojislav Šešelj je više puta u javnim obraćanjima kazao da se dobrovoljno neće vratiti u Hag, čak ni da čuje presudu. Radeta, Ostojić i Jojić, ranije su poručili da nikada neće otići pred Haški sud zbog optužbi da su uticali na svedoke u procesu Šešelju.


► AMSS: Višesatna čekanja na graničnih prelazima sa Hrvatskom i Mađarskom\n19.08.2018 | 08:20h ► 18:23h Beograd\nAMSS je pozvao vozače da koriste manje frekventne prelaze sa Hrvatskom i Mađarskom.\nPrema poslednjim podacima Uprave granične policije, na prelazu Horgoš trenutno su višesatna zadržavanja, pa se za Madjarsku savetuje korišćenje graničnog prelaza Kelebija ili Bački Breg, dok su prelazi Bajmok, Djala, Bački Vinogradi i Horgoš II otvoreni od od 7.00 do 19.00.\nNa graničnom prelazu Gostun sa Crnom Gorom takodje je pojačan saobraćaj i čeka se oko 40 minuta.\nOd sutra, 20. do petka, 24. avgusta izvodiće se radovi na redovnom održavanju na deonici od petlje Bačka Topola do petlje Feketić, u smeru od Subotice prema Novom Sadu, a za vreme izvodjenja radova saobraćaj će biti preusmeren sa vozne na preticajnu saobraćajnu traku.\nAMSS: Zadržavanja na granici sa Mađarskom od sat do sat i po\nPutnička vozila na granici Srbije s Mađarskom čekaju od sat do sat i po, saopštio je danas Auto-moto savez Srbije pozivajući se na informacije granične policije.Kako se navodi, putnička vozila na prelazu Horgoš 2 čekaju oko 90 minuta na izlazu i zemlje, dok su na Kelebiji, Bajmoku i Đali zadržavanja na izlazu oko sat.\nNa ulazu u Srbiju iz pravca Hrvarske, na prelazu Bajakovo, zadržavanja su oko sat.\nPutnička vozila na ulazu u Srbiju na graničnom prelazu sa Hrvatskom Šid čekaju 45 minuta, na ulazu u Srbiju na graničnom prelazu sa Crnom Gorom Gostun čekaju dva sata, dok na istom prelazu na...


IZ EVROPSKE UNIJE S LJUBAVLJU: Da biste zadovoljili naše VISOKE STANDARDE pro da se odreknete Kosova pa idemo dalje ... | WebTribune\nHome SPEKTAR IZ EVROPSKE UNIJE S LJUBAVLJU: Da biste zadovoljili naše VISOKE STANDARDE prvo da se odreknete Kosova pa idemo dalje …\nMože proširenje EU ali …\nPosebno se, naime, naglašava da EU sa svom svojom finasijskom podrškom i insitiranjem na standardima ne može da nadvlada “etničko nacionlističke igre moći” koje su i dalje prisutne u, kako se navodi, ” BiH, na Kosovu”, kao i u “političkim odnosima Srbije i Kosova”.\n“Nedavni događaji – ubistvo srpskog političara sa severa Kosova Olivera Ivanovića i hapšenje zvaničnika srpske vlade Marka\nPodseća se i da EU nije spremna da “uvozi nove sporove i nestabilnost i da insistira na konačnim i obavezujućim rešenjim za bilateralne sporove pre nego što neka država pristupi Uniji.\nPodseća se i da je evropski komesar za pregovore o proširenju, Johanes Han, ranije poslao snažnu poruku Srbiji da, kako se navodi, “mora da reši svoja bilateralna i granična pitanja pre nego što uđe u članstvo u EU.\nRusija ima značajan uticaj\nIstovremeno, ocenjuje se da je Kina učinila niz strateških akvizicija i investicija u Jugoistočnoj Evropi u sektoru saobraćaja i da joj je u pogledu realizacije projekta “Srbija ključni partner”.\nPlan izgradnje ‘pozitivnog mira’\nIako se ne može poreći napredak u bezbednosti, stabilizaciji i donekle u izgradnji ekonomija i institucija na Zapadnom Balkanu, plan izgradnje ‘pozitivnog mira’ je još daleko od ostvarenja, tvrde analitičari Istraživačkog centra Evropskog parlamenta.


Test: Ford Figo 2015 - AUTOMOBILI\n22/04/2021 12:45:52 AM\nNASLOVNA / TESTOVI / Test: Ford Figo 2015 [Video]\nMali Ford Figo za 2015. godinu je praktično druga generacija ovog modela. Prvi Figo je bio veoma uspešan zahvaljujući praktičnom dizajnu, malim dimenzijama i povoljnoj ceni. U pogledu dizajna, ovaj model je pozajmio puno toga od Fieste i Focusa, a to se najviše primećuje u Aston Martin inspirisanom prednjem kraju. Skladan izgled narušavaju samo male 14-inčne felne koje kvare ukupan utisak. U svakom slučaju, ukoliko smo vas zainteresovali, Autocar India je napravio veoma interesantan test koji možete da pogledate u nastavku.\nTagoviautocar Automobili figo FORD ford figo india prikaz review test\nPrethodno Ni SEAT nije nevin, 700.000 vozila sa spornim softverom\nSledeće Test: Ssangyong Tivoli 2015 [Video]


ODBOR MINISTARA SAVETA EVROPE O PRIMENI PRESUDA IZ STRAZBURA: Opet se razmatra slučaj nestalih beba u Srbiji | Ekspres.net\nODBOR MINISTARA SAVETA EVROPE O PRIMENI PRESUDA IZ STRAZBURA: Opet se razmatra slučaj nestalih beba u Srbiji\nKomitet ministara Saveta Evrope razmatraće izvršenje presuda Evropskog suda za ljudska prava protiv Srbije u slučaju “nestalih beba” i isplati kosovskih penzija, na sastanku od 5. do 7. decembra u Strazburu. Time će se ponovo aktuelizovati pitanje donošenja zakona kojim bi se rasvetlila sudbina navodno nestale dece iz porodilišta u Srbiji.\nNaime, Savet Evrope je 21. septembra usvojio privremenu rezoluciju kojom je pozvao našu zemlju da hitno usvoji zakon o “nestalim bebama”. Tada je Srbiji naloženo da preduzme sve mere za uspostavljanje mehanizma koji će omogućiti pojedinačna obeštećenja svim roditeljima čije su bebe nestale iz porodilišta.\nMinistarstvo pravde nakon toga je saopštilo da “veruje da će Vlada uskoro usvojiti Nacrt zakona o utvrđivanju činjenica o novorođenoj deci za koju se sumnja da su nestala iz porodilišta u Srbiji”, i dodalo da je predlog zakona o nestaloj deci, koji je Savet Evrope pozitivno ocenio, povučen iz skupštinske procedure zbog formiranja nove Vlade premijerke Ane Brnabić.\nPodsetimo, Evropski sud za ljudska prava presudio je u martu 2013. godine da Srbija mora da isplati Zorici Jovanović 10.000 evra odštete, i obezbedi informacije o sudbini njenog novorođenčeta koje je nestalo iz porodilišta u Ćupriji pre više od 30 godina. Isti model treba da se primenjuje na više stotina slučajeva nestanka beba iz srpskih porodilišta, a rok za izvršenje presude bio je 9. oktobar 2014. godine.\nTags nestale bebepresudaSavet EvropeStrazburzakon\nDvostrukom ubici 30 godina zatvora Prokrijumčario 200 migranata HOLANDSKE VLASTI: Pronađena toksična materija na Praljakovoj čašici, čeka se toksikološka analiza ISTRAGE O NESTALIM BEBAMA: Mešovita komisija danas počinje sa radom


source.ba | Rusija obustavila isporuke gasa Finskoj\nFinska državna gasna kompanija "Gasgrid Finland" saopštila je danas da su obustavljene isporuke prirodnog gasa iz Rusije u ovu zemlju.\n“Isporuke gasa preko ulazne tačke `Imatra` obustavljene su 21. maja 2022”, navodi kompanija u saopštenju, prenosi TASS.\nU saopštenju se navodi da se količina gasa koja je potrebna finskom tržištu uvozi preko baltičkog konektora, u skladu sa nominacijama tržišnih igrača.\n“Gasgrid Finland” usmjerava uvoz gasa preko baltičkog konektora i gasni sistem je trenutno uravnotežen, dodaje se u tekstu.\nFinska kompanija saopštila je ranije ove sedmice da ne prihvata zahtjev “Gasprom eksporta” da pređe na plaćanje u rubljama prema predloženom aranžmanu.\n“Gasprom eksport” je objavio juče da ni druga finska državna firma “Gasum” nije platila za isporuke prirodnog gasa u aprilu.


Novi Zeland strancima zabranjuje kupovinu nekretnina\nVećina stranaca neće moći više da kupuje nekretnine na Novom Zelandu. Ovo je onemogućeno novim zakonom koji ima za cilj da suzbije rast nekretnina u toj zemlji.\nUsvajanjem zakona ispunjeno je obećanje iz kampanje kojom je vlada predvođena liberalima došla na vlast prošle godine. Kupovina nekretnina od strane nerezidenata izazvala je brojne kritike u poslednjih nekoliko godina, kada je Novi Zeland rešavao krizu stambenog zbrinjavanja, koja je prosečne cene u Oklandu gotovo duplirala u prethodnoj deceniji. U poslednjih godinu dana rast cena kuća i stanova smanjio se delom i zbog ograničenja koja su nametnuta kreditima od strane centralne banke, koja je postala uznemirena zbog potencijalnog rizika za finansijsku stabilnost „pregrejanog“ tržišta.\nPrema podacima Instituta za nekretnine Novog Zelanda koji su objavljeni ove nedelje, pokazuju da su prosečne cene nekretnina u julu pale za 1,8 odsto, iako su i dalje bile 6,2 odsto veće u odnosu na isti period prošle godine.\nVlada je inače u junu ublažila predložene zabrane, tako da nerezidenti i dalje mogu da poseduju 60 odsto jedinica u velikim novoizgrađenim objektima, ali više ne mogu da kupuju postojeće objekte. Stranci sa stalnim boravkom na Novom Zelandu i dalje će moći da kupuju nekretnine, kao i ljudi iz Australije i Singapura, s obzirom da s tim zemljama Novi Zeland ima sporazum o slobodnoj trgovini.\nMeđunarodni monterni fond upozorio je Novi Zeland prošlog meseca da preispita zabranu, navodeći da je malo verovatno da će ona uticati na smanjenje cena nekretnina. Prema statističkim podacima oko tri odsto novozelandskih nekretnina nalazi se u vlasništvu stranaca, najviše Kineza i Australijanaca.


Biznismen , milioner - premijerkin brat – Otvoreno\nPočetnaVestiBiznismen , milioner - premijerkin brat\nponedeljak, 21. septembra 2020 : 14:47\nBiznismen , milioner – premijerkin brat\npremijerke Srbije Igor Brnabić, preko kompanije Asseco koju vodi već godinama, isisao iz Elektroprivrede Srbije 20 miliona evra, samo su vrh ledenog brega. Za njegovo ime godinama unazad vezuju se mnoge afere, u kojima je, kako su mediji navodili, po slovu zakona, ali potpomognut porodičnim vezama , na račun budžeta Republike Srbije ostvario enormnu korist, merenu desetinama milionskih ugovora.\nMarinika Tepić je prethodnih meseci javnost obaveštavala o velikom broju afera, u kojima su ljudi bliski vlasti iz javnih preduzeća izvlačili ogroman novac, kao što je bilo u slučaju Telekoma. Gostujući u jučerašnjom “Utisku nedelje” Tepić je najavila da će se i ubuduće baviti ovim problemom, a posebno ispumpavanjem novca iz EPS, od čega je najviše profitirala upravo firma “Aseko”, čiji je direktor Igor Brnabić.\nSve su prilike da će tako i biti, jer je Asseco “isključivi i jedini nosilac svih prava intelektualne svojine na ovom programu”, navedeno je u ugovoru koji su objavili mediji.\nZanimljivo je i to što su prihodi firme skočili baš u godini nakon svedočenja Ane Brnabić u aferi “vetroparkovi”, gde je ona stala na stranu države i u oktobru 2015. svedočila da vrh državnog EMS koji je vodio Nikola Petrović nije reketirao američku kompaniju Kontinental vind.


Srpski general za Sputnjik: Očekujem nove akcije Albanaca - Sputnjik Srbija\n23:28 24 Jun 2021\nSrpski general za Sputnjik: Očekujem nove akcije Albanaca\n20:35 28.05.2019 (osveženo 18:17 04.06.2019) Preuzmite kraći link\nNaši predstavnici iz Generalštaba u kontaktu su sa komandantom Kfora i mislim da naša vojska ništa ne bi učinila, a da se ne obavesti komandant Kfora o merama koje Srbija ima nameru da preduzme, objašnjava Branko Krga.\nKundacima na starce: U Zubinom Potoku pretučeno 100 Srba\nUpad kosovskih specijalnih snaga na sever Kosova i hapšenje Srba pripadnika kosovske policije, pod izgovorom da su osumnjičeni da imaju veze sa organizovanim kriminalom, najavili su srpski zvaničnici još pre lokalnih izbora održanih na severu Kosova.\nDa li je cela akcija samo maska pod kojom Albanci u stvari pokušavaju da zauzmu sever Kosova?\nPenzionisani general Branko Krga i bivši načelnik Generalštaba Vojske Jugoslavije i Vojske Srbije i Crne Gore od 2002. do 2005. godine za Sputnjik objašnjava da ovo ne predstavlja zauzimanje severa Kosova — još.\nVučić poručio u Parlamentu: Ako dođe do napada na srpski živalj, Srbija će pobediti (video)\n„Ovo je jedna u nizu provokacija kojom žele da testiraju ponašanje i reagovanje Srbije. Ujedno bi da poboljšaju pozicije Albanaca kao faktora koji, eto, pokazuju da imaju i neke kapacitete da mogu i oružanim putem da rešavaju probleme za koje smatraju da su im važni. Očigledno je da je u pitanju provokacija i da je tempirana u vreme zasedanje naše Skupštine“, kaže naš sagovornik.\nGeneral Krga naglašava da je predsednik Srbije dobro reagovao rečima da Srbija prati sva zbivanja i da će se ponašati smireno, ali i odlučno ako dođe do ugrožavanja bezbednosti života naših sugrađana. S obzirom da se Kfor oglasio i rekao da ne želi da se meša u dešavanja na Severu, pitanje je da li bi Srbija mogla da reaguje, a da se ne sukobi sa tom vojnom misijom.\nOglasio se Kfor: Akcija nije protiv Srba, ne mešamo se!\n„Naši predstavnici iz Generalštaba u kontaktu su sa komandantom Kfora i mislim da se ne bi ništa učinilo, a da se ne koordinira, odnosno, da se ne obavesti komandant Kfora o merama koje Srbija ima nameru da preduzme“, objašnjava naš sagovornik.\nBivši načelnik Generalštaba očekuje da će se ova akcija Prištine na neki način završiti, ali je siguran da će biti i novih provokacija.\n„To će pokrenuti u vreme kada oni ocene da im je to pogodno“, uveren je general Krga.\nKomandant Kfora, italijanski general Lorenco D’Adario je zbog „političke osetljivosti trenutka“ pozvao sve strane na KiM da mirno i odgovorno rešavaju sporove, bez ikakve upotrebe sile ili nasilja.\n„Na nišanu Lazanskog“: Idu li Kosovo i Albanija ka ujedinjenju? (video)\nAlternativa za Nemačku: Preispitati priznanje za Kosovo\nLjajić: Ne smemo da čekamo da nam rode vrate Kosovo\nAmbasadorka tzv. države Kosovo na večeri sa Trampom\nKosovo i Metohija: Tranzitna zona za oružje\n„Ljudi, šta vam je, bre!“ Oštar nastup Vučića u Tirani, a tema je Kosovo\nDirektna pretnja: Šta će se desiti Srbiji ako ne prizna Kosovo\nHaradinaj: Sačuvao sam Kosovo u Berlinu\nROSU, kosovski Albanci, sever kosova, napadi, hapšenja, Srbi, Branko Krga, Kosovo i Metohija, Srbija


Još uvek se traži „krivac” za pandemiju novog korona virusa SARS-CoV-2. Potvrđeno je da je virus evoluirao prirodnim putem i da priče da je stvoren u laboratoriji nemaju nikakvu osnovu. Međutim, kako je došao do čoveka još uvek nije sasvim razjašnjeno. Klimatske promene, kako tvrdi više istraživača u intervjuima za različite svetske medije, verovatno nisu direktno uticale na njegovo širenje, ali sa druge strane u budućnosti bi upravo zbog klimatskih promena moglo da bude >> Pročitaj celu vest na sajtu Radio Televizija Vojvodine << sličnih pandemija.\nCovid-19, bolest koju izaziva nov virus je po svom poreklu zoonoza, što znači da je patogen na čoveka prešao sa životinje,a najveći broj pandemija u prethodnih 100 godina nastao je upravo na ovakav način. Prema izveštaju Američkog centra za kontrolu bolesti i prevenciju, tri od četiri novonastale bolesti potiču od životinja. Na prelazak štetnih mikroorganizama sa jednih na druge vrste mogu uticati promene u temperaturi, ekstremni događaji poput suša i poplava, ali i ponašanje čoveka, a na to upozoravaju istraživači već duži niz godina.\nIzmenjeni uslovi u životinjskim staništima, kao što su promene u temperaturi i količini padavina mogu uticati na to koliko je životinjama dostupna hrana, pa i na njihove migracije. Ukoliko one počnu da napuštaju svoja prirodna staništa i na primer posećuju njive,dolaziće sve više u kontakt sa ljudma koji će se tako suočiti sa mikroorganizmima na koje njihovo telo nije naviklo. Osim toga, poznato je i da čovek sam zalazi u staništa životinja kako bi krčio šumu.\nU mnogim delovima sveta, klimatske promene već otežavaju procese proizvodnje hrane, a u budućnosti bi to mogao da bude još češći slučaj, pa istraživači koji upozoravaju na opasnost od zoonoza kažu da bi ljudi u takvim uslovimamogli češće za ishranu da koriste divlje životinje.\nVelika količina padavina je dovela do toga da glodari na raspolaganju imaju više hrane zbog čega se njihov broj naglo povećao što je dovelo do više bliskog kontakta sa ljudima\nNedavno je Scientific American podsetio na ovo pitanje u svetlu aktuelne pandemije navodeći reči Artura Kasadevala iz Džon Hopkins Blumberg škole javnog zdravlja, da se mnoge životinje prilagođavaju višim temperaturama, a sa njima i mirkoorganizmi koji u njima žive. Kasadeval je sa svojim kolegama prošle godine objavio rad u časopisum BIO u kom su opisali gljivicu Candida auris koja se prilagođava višim temperaturama i tako “probija” prirodnu odbranu čovekovog organizma. Međutim, treba imati u vidu da se gljive dosta razlikuju od virusa i da im za razmnožavanje nije potreban domaćin.


Fudbal/Najava utakmica – CZBG portal\n26. avgusta 2019. czbtv\nIzvor: FKCZ, zvanični sajt Crvena zvezda će u utorak od 21 čas odigrati drugu utakmicu u okviru plej-ofa Lige šampiona protiv ekipe Jang bojs. Šef stručnog štaba Crvene zvezde Vladan Milojević istakao je da je njegova ekipa spremna da pred svojim navijačima obezbedi plasman u grupnu fazu najelitnijeg fudbalskog takmičenja i drugu godinu zaredom. – […]\nIzvor: FKCZ, zvanični sajt Crvena zvezda će u subotu od 20 časova, u okviru petog kola Superlige Srbije gostovati ekipi Spartaka. Šef stručnog štaba Vladan Milojević, uoči utakmice u Subotici, izjavio je da se njegovi izabranici okreću obavezama koje imaju u šampionatu, kao i da je prvenstvo prioritet za crveno-bele. – Vraćamo se obavezama u prvenstvu, […]\nMilojević – Nemamo čega da se plašimo pred svojim navijačima\n5. avgusta 2019. czbtv\nIzvor: FKCZ, zvanični sajt Crvena zvzda će u utorak, 6. avgusta, od 20:45 na stadionu „Rajko Mitić“ odigrati prvu utakmicu u okviru trećeg kola kvalifikacija za Ligu šampiona protiv danskog Kopenhagena. Šef stručnog štaba našeg tima Vladan Milojević istakao je da poštuje protivnika, ali da se ekipa dobro spremala za suštranju utakmicu i da nema […]\nMilojević – Na krilima zvezdaša protiv Helsinkija\n23. jula 2019. czbtv\nIzvor: FKCZ, zvanični sajt Posle uspešnih premijera na internacionalnoj i superligaškoj pozornici Crvena zvezda će siguran korak pokušati da održi i na drugom evropskom stepeniku. Rival našeg tima u drugom kolu kvalifikacija za Ligu šampiona je Helsinki, a pred prvi susret šampiona Srbije i Finske zakazan za sutra od 20:45 časova, Vladan Milojević je otkrio […]\nIzvor: FKCZ, zvanični sajt Crvena zvezda će sutra od 20 časova krenuti u pohod na odbranu titule, a gost na premijeri našeg tima biće povratnik u elitu Javor. Uoči susreta sa klubom na čijoj je klupi započeo trenerski staž Vladan Milojević je najavio novi fudbalski praznik u Ljutice Bogdana. – Želim bolju sezonu od prethodne. […]\n15. jula 2019. czbtv\nIzvor: FKCZ, zvanični sajt Fudbaleri Crvene zvezde će u utorak od 20:45 časova odigrati prvu zvaničnu utakmicu na svom stadionu u ovoj sezoni. Revanš meč prvog kola kvalifikacija za Ligu šampiona sa Suduvom prilika je da naš tim premijeru ukrasi pobedom, a pred drugi ovosezonski meč Vladan Milojević je pozvao zvezdaše da pruže podršku šampionu […]


1. januar 2023. PRODUŽEN ROK za IZMENU DEKLARACIJA prehrambenih proizvoda – Plodna Zemlja\nFoto: Maxi Deleze\nProizvođači prehrambenih proizvoda, zahvaljujući uspešnoj inicijativi Privredne komore Srbije, imaće za 10 meseci duži rok za izmenu deklaracije proizvoda, pa će tu obavezu umesto do 1. marta, moći da ispune do 1. januara 2023. godine. Odlaganje početka primene novog propisa omogućiće proizvođačima da prilagode poslovne procese, kao i da iskoriste postojeću ambalažu i time uštede milione evra.\n„Proaktivnost Privredne komore Srbije bila je izuzetna, veoma smo zahvalni na angažovanju da se odgodi rok obaveze deklarisanja proizvoda, jer smo zbog pandemije, imali poteškoća u pristupačnosti i nabavci, kao i planiranju korišćenja ambalaža u predviđenim rokovima“, kaže Milica Živanović direktorka razvoja u kompaniji Frikom d.o.o.\nPrema našim analizama, bilo je ugroženo 3,5 miliona komada ambalažnog materijala, što bi predstavljalo veliki gubitak za kompaniju.\nTagoviDeklaracija prehrambenih proizvoda Prehrambena industrija Prehrambeni proizvodi Prehrambeni sektor Privredna komora Srbije\nZavršetak prve faze izgradnje nove Nestlé fabrike u Srbiji


Premijerka optužila N1 da svesno ugrožava proces vakcinacije u Srbiji | Novinska agencija Beta\nPOLITIKA | 16.02.2021 18:00 > 16.02 18:10\nPremijerka Srbije negirala je da je za danas bila planirana vakcinacija u Belekspo centru na Novom Beogradu i optužila televiziju N1 da je svesno lagala o tome da bi ugrozila proces vakcinacije i da bi srušila imidž Srbije u inostranstvu.\n"Ovo je laž nevidjenih razmera da bi se srušio proces, koji je najvažniji, i da bi se srušio imidž Srbije u inostranstvu. Pitam i deset puta ću pitati: 'Zašto ovo radite?' Vi koji tvrdite da ste simbol objektivnog i profesionalnog novinarstva. Ili su vam namere drugačije. A ja kažem da su vam namere drugačije", rekla je Brnabić na vanrednoj konferenciji za novinare u Vladi Srbije.\nOna je rekla da za danas niko nije bi bio pozvan da dodje na vakcinaciju a da su ljudi koji su dali takvu izjavu zapravo imali zakazano vakcinisanje za 17. februar u isto vreme, i da su oni uputili izvinjenje zbog greške.\nPremijerka je rekla da je izveštavanje N1 o tome "incident i kap koja je prelila čašu" i da se radi o lažima kako bi se ugrozio proces koji je važan za čitavu zemlju, ekonomiju i za sve gradjane.\n"U taj proces je uključeno hiljade ljudi koji daju sve od sebe, rade svaki dan. I vikendom i prazncima da bi čitav proces bio dobro organizovan i da bi služio za primer na celom svetu. Ne želim, kao predsednica Vlade, da ostanem nema na napade i laži koje mogu da diskredituju taj proces", rekla je ona.\nBrnabić je rekla da to nije slučajno i da je očigledno postojao plan jer ne može biti slučajno da je ekipa N1 bila ispred Belekspo centra u 10 sati.\nOna tvrdi da je svako mogao da proveri tu tvrdnju jer svi koji su pozvani na vakcinaciju imaju poziv u vidu sms poruke na svom telefonu.\nNovinarka N1 koja je prisustvovala konferenciji je rekla da je njihova ekipa bila ispred Belekspo centra jer je proveravala najave da će za vreme praznika biti nastavljena vakcinacija a da nije praksa da novinari čitaju poruke sa tudjih mobilnih telefona.\nOna je sugerisala da se radi o još jednom političkom spinu i upitala premijerku da li je moguće da zaista veruje da novinari N1 žele da uruše proces vakcinacije, iako su se i sami vakcinisali, na šta je premijerka odgovorila potvrdno, rekvaši da to ne misli već da to zna.\nPonoš: Tužilaštvo bi trebalo da se bavi članovima Saveta za ...\nNovi protesti u Španiji zbog hapšenja repera i njegovih pristalica\nVlada Izraela odobrila ograničeno otvaranje ekonomije


Gospodin H. Omerović upoznao je članove tima OS Danske o pokrenutim procedurama za donošenje odluke o nastavku učešća BiH u misiji ISAF, kao i u drugim misijama u kojima učestvuje i za koje je dobila poziv da razmotri mogućnost učešća.\nNa sastanku je razgovarano o postupku certifikacije naredne rotacije pješadijske jedinice OS BiH za upućivanje u misiju ISAF u Afganistanu i o budućoj saradnji oružanih snaga dviju zemalja u ovoj i sličnim misijama u svijetu.\nBrigadni general Per Orluff Knudsen informisao je o boravku njegovog tima u jedinici OS BiH određenoj za upućivanje u misiju ISAF u kojoj su tokom posjete razmotrena pitanja obuke, certifikacije, izbora ljudstva, logističke podrške, termini obuke i vrijeme upućivanja jedinice. Na kraju je izrazio zadovoljstvo izvršenim pripremama i dodao da su članovi njegovog tima ovoj jedinici po svim elementima ocjenjivanja dali najbolje ocjene.\nIstog dana ekspertni tim Oružanih snaga Kraljevine Danske posjetio je i Zajednički štab OS BiH, gdje je u razgovoru sa zamjenikom načelnika ZŠ OS BiH za operacije brigadnim generalom Mirkom Tepšićem i njegovom saradnicima razgovarano o saradnji OS Danske i OS BiH, te aktivnostima vezanim za misiju u Afganistanu.


NBS smanjila referentnu kamatnu stopu na 1% | Kamatica\nPočetna > vest > NBS smanjila referentnu kamatnu stopu na 1%\nTekst objavljen: 10.12.2020 14:05\nIzvršni odbor Narodne banke Srbije odlučio je na današnjoj sednici da nastavi sa ublažavanjem monetarne politike i referentnu kamatnu stopu je snizio za 25 baznih poena, na nivo od 1%\nDonoseći takvu odluku, Izvršni odbor pruža dodatnu podršku domaćoj ekonomiji, imajući u vidu razmere krize u svetu izazvane pandemijom, ponovno pogoršanje epidemiološke situacije i usporavanje privrednog oporavka na globalnom nivou, posebno u Evropi. Ova dodatna podrška je omogućena odgovornim vođenjem ekonomske politike u prethodnom periodu, koje je obezbedilo kapacitet monetarnoj politici i javnim finansijama da se izbore sa aktuelnom krizom bez ugrožavanja postignute niske i stabilne inflacije, kao i drugih pokazatelja makroekonomske stabilnosti.\nIstovremeno, Narodna banka Srbije je odlučila da suzi koridor svojih osnovnih kamatnih stopa, sa ±1,0 procentni poen, na ±0,9 procentnih poena u odnosu na referentnu kamatnu stopu. Time je kamatna stopa na depozitne olakšice smanjena za 15 baznih poena, na 0,1%, a stopa na kreditne olakšice za 35 baznih poena, na 1,9%.\nAdekvatna podrška Narodne banke Srbije i Vlade privredi Srbije u velikoj meri je doprinela manjem padu ekonomske aktivnosti u drugom tromesečju od inicijalno očekivanog, kao i boljim rezultatima ekonomskog oporavka nakon toga. Imajući to u vidu, Narodna banka Srbije očekuje povoljniju stopu rasta bruto domaćeg proizvoda ove godine u odnosu na očekivanja na početku pandemije, –1,0% umesto –1,5%, iako je epidemiološka situacija i u svetu i kod nas pogoršana od oktobra. Boljem rezultatu posebno doprinosi oporavak investicija, koji je brži od očekivanog, pre svega usled očuvanja proizvodnih kapaciteta i zaposlenosti u uslovima pandemije, ubrzanja realizacije infrastrukturnih projekata, kao i obezbeđenih povoljnijih uslova finansiranja. Podaci sa tržišta rada o rastu stope zaposlenosti i zadržanoj jednocifrenoj stopi nezaposlenosti potvrđuju značaj paketa ekonomskih mera, zahvaljujući kojem su nastavljena povoljna kretanja, uprkos izazovima pandemije. Očekujemo da zadržane pozitivne srednjoročne perspektive naše zemlje i mere Vlade i Narodne banke Srbije doprinesu oporavku domaće tražnje, što će, uz dalju normalizaciju eksterne tražnje, uticati na više nego potpun oporavak naše privrede u sledećoj godini, uz stopu rasta bruto domaćeg proizvoda od oko 6%.\nIzvršni odbor naglašava da je inflacija u Srbiji ostala čvrsto pod kontrolom, kao što je to bila i u proteklih sedam godina. Važan faktor niske i stabilne inflacije bila je i ostala obezbeđena relativna stabilnost deviznog kursa, kao i usidrenost inflacionih očekivanja finansijskog sektora i privrede, što potvrđuje kredibilitet monetarne politike. Inflacija u oktobru je ostala na nivou iz septembra od 1,8% međugodišnje, što je u skladu s očekivanjima Narodne banke Srbije. I pored nastavka rasta zarada i zaposlenosti u većini delatnosti, pritisci na strani tražnje su i dalje relativno niski, o čemu svedoči kretanje bazne inflacija na niskom i stabilnom nivou. Prema projekciji Narodne banke Srbije, inflacija će se i u narednom periodu kretati u donjoj polovini ciljanog raspona, bliže donjoj granici cilja, a sa očekivanim daljim oporavkom tražnje, tokom 2022. godine počeće postepeno da se približava centralnoj vrednosti cilja od 3%.\nIako je oporavak globalne ekonomske aktivnosti od maja bio brži nego što se očekivalo, zabrinjava ubrzano širenje virusa od oktobra, pre svega u Evropi, što bi u kratkom roku moglo da uspori oporavak našeg najvažnijeg trgovinskog i finansijskog partnera, zone evra, a time i eksternu tražnju za našim izvozom. Upravo ovakva današnja odluka Izvršnog odbora Narodne banke Srbije ima za cilj da ublaži eventualno prelivanje negativnog ekonomskog uticaja pomenutih kretanja iz zone evra. Ipak, ohrabruju pozitivne vesti o vakcini, ali se još sa sigurnošću ne zna kada će vakcina biti dostupna i kojom brzinom će biti distribuirana. Zbog relativno sporog oporavka svetske privrede ne očekuju se znatniji inflatorni pritisci po osnovu inflacije u međunarodnom okruženju, ali je potreban oprez zbog moguće povećane volatilnosti cena primarnih proizvoda i cena hrane u uslovima neizvesnosti oko toka pandemije. Međutim, Izvršni odbor ističe značajnu otpornost naše ekonomije na šokove iz međunarodnog okruženja, kao rezultat odgovornog vođenja ekonomske politike u prethodnim godinama i adekvatnog odgovora na aktuelnu globalnu krizu. Tome u prilog govori i podatak da je na međunarodnom finansijskom tržištu Srbija postigla najnižu cenu finansiranja u evrima do sada koja na rok od 10 godina iznosi 1,066%.\nref stopa referenta kamatna stopa smanjena referentna kamata Narodna banka Srbije domaća ekonomija pandemija